هیوا سەید سەلیم - 14-10-2019 - 3995 جار خوێندراوەتەوە\nدوای رێكەوتنامەی نێوان هەسەدە و سوپای سوریا، كە بە چاودێری رووسیا لە بنكەی سەربازی حمێمیم، سەبارەت بە هاتنەوەی سوپای سوریا بۆ منبج و كۆبانێ و عەین عیسا، لێرەو لەوەی شیكاری جۆراو جۆر بۆ ئەو هەنگاوەی هەسەدە دەكرێت.\nبەشێك دوور لەوەی هاوكێشە سیاسی و سەربازیەكانیان خوێندبێتەوە، هەسەدە تۆمەتبار دەكەن بە خۆبەدەستەوەدانە هەروەها كارەكەشیان پێ گەڕانەوەیە بۆ باوەشی رژێمی سوریا.\nئەگەرچی بۆ هەموو لایەك هێشتا زوو شیكاری بۆ لایەنە ئەرێنی و نەرێنیەكانی ئەو ڕێكەوتنامەیە بكرێت، بەڵام وەك بەرپرسانی هەسەدە ڕایانگەیاندبوو( ئەوان لە نێوان دوو بژاردە رێكەوتنیان لەگەڵ سوریا هەلبژاردووە).\nبۆیە قسە لەسەر ئەو دوو بژاردەیە دەمانگەیەنێتە ئەو خاڵەی كە ئایا بۆچی هەسەدە لەگەڵ رژێمی سوریا رێكدەكەوێت؟\nئاشكرایە كە دوای ئەوەی سەرۆكی ئەمەریكا چرای سەوزی بۆ ئەردۆغان هەڵكرد، هێزەكانی ئەمەریكا لە سەر سنووری نێوان باكوور و رۆژئاوای كوردستان كشاندەوە، ئیدی دەرفەتێك بۆ توركیا رەخسا تا خەونی داگیركردنی رۆژئاوای كوردستان بكات بە واقع، دوای ئەوەش ئەمەریكا هەر بەوەندە نەوەستا بگرە بڕیاری دا كە لە شوێنە هەستیارەكانی وەك (كۆبانی و منبج) یش هێزەكانی پاشەكشە پێ بكات.\nئەو هەنگاوەی ئەمەریكا لە رۆژئاوای كوردستان و تویتە بەردەوامەكانی تڕامپ، وا لێكدەدرێتەوە كە هەریەك لە توركیا و ئەمەریكا رێككەوتوون بەوەی توركیا بە قوڵایی 34 كیلۆمەتر بێتە ناوخاكی سوریا لە رۆژئاوای كوردستان\nئەو هەنگاوەی ئەمەریكا لە رۆژئاوای كوردستان و تویتە بەردەوامەكانی تڕامپ، وا لێكدەدرێتەوە كە هەریەك لە توركیا و ئەمەریكا رێككەوتوون بەوەی توركیا بە قوڵایی 34 كیلۆمەتر بێتە ناوخاكی سوریا لە رۆژئاوای كوردستان، ئەمە لە كاتێكدا كە سەرەتا ئەمەریكا بەڵێنی بە رۆژئاوای كوردستان دابوو كە ئاسمانی رۆژئاوای كوردستان لەبەردەم فرۆكەكانی توركیا پارێزراو دەبێت، وە ئەگەر توركیا فرۆكە دژی رۆژئاوا هەڵسێنێت ئەوا ئەمەریكا ئابووریەكەی وێران دەكات!!\nدوای پەلامارەكانی سوپای توركیا بۆ هەریەك لە سەرێ كانیێ و گرێ سپی و ناوچەكانی دیكەی رۆژئاوای كوردستان، ئەمەریكا نەك ئاسمانی رۆژئاوای لەبەردەم فرۆكەكانی توركیا نەپاراست، بەڵكوو بەبەرچاوی دەورەیە سەربازیەكانی ئەمەریكا فرۆكەكانی توركیا كۆمەڵكوژیان لەو ناوچانە ئەنجامدا\nدوای پەلامارەكانی سوپای توركیاش بۆ هەریەك لە سەرێ كانیێ و گرێ سپی و ناوچەكانی دیكەی رۆژئاوای كوردستان، ئەمەریكا نەك ئاسمانی رۆژئاوای لەبەردەم فرۆكەكانی توركیا نەپاراست، بەڵكوو بەبەرچاوی دەورەیە سەربازیەكانی ئەمەریكا فرۆكەكانی توركیا كۆمەڵكوژیان لەو ناوچانە ئەنجامدا، بە بەكارهێنانی چەكی قەدەغەكراو وە بە ئامانجگرتنی خەلكی سڤیل سوپای توركیا لە رۆژئاوای كوردستان پێشێلی یاسایی نێودەوڵەتیان كرد.\nڕاستە كە هێرش و پەلاماری ئەو دواییەی سوپای توركیا لەچەند رۆژی رابردوو بە بەرخۆدانی شەڕڤانانی هەسەدە رووبەڕووبۆتەوە، بە قارەمانیەتی هەسەدە تا ئێستا توانراوە رێگری لە داگیركاری ئەو ناوچەیە بگیڕێت.\nبەڵام بەهۆی نابەرابەری هێز لە نێوان دەوڵەتی توركیا كە لە لایەن هێزە تیرۆرستیەكانی بەرەی نوسڕە و پاشماوەكانی داعش پشتیوانی لێدەكرێت لە لایەك، وە هێزەكانی هەسەدە، درێژەدان بەو شەرە تاسەر لە قازانجی رۆژئاوای كوردستان مسۆگەر نابێت.\nهەڵوێستی نابەرپرسانەی ئیدارەی ئەمەریكا لە پشتكردنە هاوپەیمانەكانی لە رۆژئاوای كوردستان و نابەرابەری هێزە لە مەیدانەكانی شەر، هەسەدەی ناچار بەڕێککەوتنێک لەگەڵ سوریا كرد\nهەڵوێستی نابەرپرسانەی ئیدارەی ئەمەریكا لە پشتكردنە هاوپەیمانەكانی لە رۆژئاوای كوردستان و نابەرابەری هێزە لە مەیدانەكانی شەر، هەسەدەی ناچاركرد كە لە نێوان قەبووڵكردنی دەرەنجامەكانی كۆمەڵكووژی سوپای توركیا بەسەر گەلی رۆژئاوا و رێكەوتن لەگەڵ سوپای توركیا دووەمیان هەلبژێرێت.\nئەوانەی خوێندنەوەی درووست دەكەن بۆ دۆخی ئێستایی رۆژئاوای كوردستان پشتیوانی دەكەن لەو هەنگاوەی هەسەدە.\nهەسەدە بەو رێكەوتنەی توانی بنەمەكانی یاریكردن بگۆڕێت، كە لە پەیوەندیە نێودەوڵەتیەكان پێ دەوترێت(قەواعدی لعبە).\nبۆ نموونە كاتێك یاریچیەكی وەك ئەمەریكا لە پاراستنی رۆژئاوای كوردستان پەشیمان دەبێتێەوە، ئیدی هەسەدە دەبێت پەنا بۆ ركابەرەكەی كە روسیایە ببات تا ئاسمانەكەی لە پەلاماری فرۆكەكانی توركیا بپارێزێت.\nئەزموونی داگیركاری عەفرین ئەو لێكەوتەی كە لەو داگیركاریە كەوتەوە، دەبوو هەسەدە ئەو رێكەوتنە بكات، ئەگەرنا شوێنێكی وەك كۆبانی كە لە ساڵانی ڕابردوو جگە لە قوربانی زۆر تووشی وێرانی بووەوە، كە لەو چەند ساڵەی دوای بە هاوكاری دەرەكی و ناوخۆیی ئاوەدان كرابووەوە، یەكەمین شوێن دەبوو كە لەلایەن توركە داگیركەرەكان وێران دەكرایەوە.\nدواجار دەڵێین خیانەتی تڕامپ لە رۆژئاوا وەرچەرخانێكی كتوپڕ بوو لە سیاسەتی ئەو وڵاتە، بۆیە با پەلە نەكەیەن لە بڕیاردان\nدواجار دەڵێین خیانەتی تڕامپ لە رۆژئاوا وەرچەرخانێكی كتوپڕ بوو لە سیاسەتی ئەو وڵاتە، بۆیە با پەلە نەكەیەن لە بڕیاردان، ئەگەڕ روسیا جدی بێت لە سەپاندنی رێگری لە فرۆكەكانی توركیا بۆسەر خاكی رۆژئاوا ئەوا زۆرێك لە هاوكێشەكان گۆڕانیان بەسەر دێت، بە تایبەت كە وڵاتانی ئەورپاش خەریكی درووستكردنی بەرەیەكن لە دژی لەشكركێشی توركیا بۆسەر رۆژئاوا.\nبا پەلە نەكەین واقعی شتی دیكەمان، ئەوانەشی كە یەكسەر دەستاینكرد بە تەخوینكردنی هەسەدە، ئەو هەنگاوە بە خۆبەدەستەوەدانی رۆژئاوا لەقەڵەم دەدەن، ئەوانە هەڵگری شمشێری تیژن دوور لە مەیدانی جەنگ.


ئەمڕۆ کلاسیکۆ هەموو چاوەکان دەباتە مەدرید و ریکۆرد تۆماردەکات\n2017-12-23 11:40 387 جار بینراوە کۆمێنت\nچەند کاتژمێرێكی تر یاریی کلاسیکۆی نێوان هەردوو یانەی ریال مەدرید و بارسێلۆنا هەموو چاوەکان دەباتە سەر یاریگەی سانتیاگۆ بێرنابیۆ، لە مەدریدی پایتەختی ئیسپانیا بۆ ئەنجامدانی یەکێک لە بەهێزترین و سەرنجڕاکێشترین یارییەکانی جیهان لە گەڕی 17ی لالیگا.\nکاتژمێر 15:00 بەکاتی باشووری هەردوو یانە بۆ یەکەمجار لە نیوەڕۆدا رووبەڕووی یەکدەبنەوە و بەهۆی ئەمشەوە یارییەکە لە رووی بینەرەوە ریکۆردێکی مێژوویی تۆماردەکات و یەک ملیار بینەر تێپەڕدەکات کە 30 کامێرای 4K بۆ یەکەمجار رووماڵی یارییەکە دەکەن و یارییەکە بۆ 182 وڵاتی جیهان دەگوازنەوە.\nکلاسیکۆی ئەمجارە جیاوازییەکی زۆری هەیە، بەو پێیەی بارسێلۆنا تاوەکو ئێستا لەم وەرزەی لالیگادا نەدۆڕاوە و بەجیاوازیی 11 خاڵ لە پلەی یەکەمی ریزبەندی خولەکەدایە، بۆیە زۆرن ئەوانەی پێیان وایە بردنەوەی کەتەلۆنییەکان لە یارییەکەدا ریال مەدرید دەخاتە دەرەوەی رکابەریکردن لەسەر بردنەوەی نازناوەکە.\nبەر لەیارییەکە زینەدین زیدان، راهێنەری ریال مەدرید ئامادەیی تەواوی پێکهاتەکەی بۆ یارییەکە راگەیاند و هەموو ئەو گومانانەشی رەواندەوە کە باسیان لە بەشدارینەکردنی کریستیانۆ رۆناڵدۆ لە یارییەکەدا دەکرد، کاتێک گوتی ئەو یاریزانە 100% بۆ یارییەکە ئامادەیە و بەشداری دەکات.\nلەبەرامبەردا ئێرنێستۆ ڤالڤێردی، راهێنەری یانەی بارسێلۆنا گوتی، ئێمە بۆ بردنەوە دەچینە مەدرید و بەو هیوایەم ئاستێکی بەرز لە یارییەکەدا پێشکەشبکەین و یارییەکە ببەینەوە.\nلەماوەی قەدەغەكردنی هاتوچۆدا لەسلێمانی 17 رووداوی ...


ئه‌حمه‌د سه‌فار: ئەمرۆ خوێندنەوەی یەکەم بۆ پڕۆژه یاسای بوددجه دەکرێت\n2021-01-09 [07:50 AM]\nبڕیارده‌ری لیژنه‌ی دارایی له ئه‌نجومه‌نی نوێنه‌رانی عێراق رایده‌گه‌ێنێت، ئه‌گه‌ر ئه‌مڕۆ شه‌ممه ۹ـی۱ـی۲۰۲۱ دانیشتنی ئه‌نجومه‌نی نوێنه‌رانی عێراق به‌رێوه‌بچێت،خوێندنه‌وه‌ی یه‌كه‌م بۆ پڕۆژه یاسای بوددجه ده‌كرێت.\nئه‌حمه‌د سه‌فار،بڕیارده‌ری لیژنه‌ی دارایی له ئه‌نجومه‌نی نوێنه‌رانی عێراق به ئاژانسی هەواڵی زاگرۆسی رایگه‌یاند: ئه‌گه‌ر ئه‌مڕۆ شه‌ممه دانیشتنی ئه‌نجومه‌نی نوێنه‌رانی عێراق به‌رێوه‌بچێت،خوێندنه‌وه‌ی یه‌كه‌م بۆ پڕۆژه یاسای بوددجه ده‌كرێت.\nئه‌حمه‌د سه‌فار گوتیشی: پاشان گفتوگۆ له‌باره‌ی هه‌موو مادده‌كانی نێو پڕۆژه‌كه ده‌كرێت وسه‌رجه‌م مادده‌كانیش قابیلی ئه‌وه‌ن گۆڕانكارییان تێدا بكرێت.\nهه‌روه‌ها ئەحمەد سەفار،بڕیارده‌ری لیژنه‌ی دارایی له ئه‌نجومه‌نی نوێنه‌رانی عێراق ئەوەشی بۆ ئاژانسی هەواڵی زاگرۆس خستەروو گوتی: رۆژی دووشه‌ممه یان سێ شه‌ممه ،خوێندنه‌وه‌ی دووه‌م ده‌كرێت و دواتریش لیژنه‌ی دارایی پڕۆژه‌كه وه‌رده‌گرێت.


سەرەتا»هه‌واڵ»ئه‌وه‌ی سامسۆنگ هیوای بۆ ده‌خواست ڕوویدا، گالاکسی +S8/S8 ڕیکۆردی زۆرترین فرۆشیان شکاند!\nلەلایەن Saad A. Abdulrahman لە 10/04/2017 0 Comments\nله هه‌فته‌ی ڕابردوو کۆمپانیای سامسۆنگ هه‌ردوو به‌رهه‌مه نوێیه‌که‌ی ( +Galaxy S8/S8 ) له وڵاتی کۆریای باشوور به‌رده‌ست کرد بۆ کڕینی پێشوه‌خت، ئه‌وه‌ی مایه‌ی دڵخۆشیه بۆ کۆمپانیاکه و هه‌وادارانی ئه‌وه‌یه که دوو مۆبایله‌که ڕیکۆردی پێشووی کۆمپانیاکه‌یان شکاند له ڕووی زۆرترین فرۆشه‌وه له که‌مترین کاتدا و، ته‌نها له ماوه‌ی 2 ڕۆژدا زیاتر له 550 هه‌زار دانه‌یان لێ فرۆشرا!\nئه‌مه له کاتێکدایه که ساڵی ڕابردوو نه‌وه‌ی پێشووی گالاکسی له زنجیره‌ی S که ( گالاکسی S7/S7 Edge )ـن، زۆربه‌ی بازاڕه‌کانی ئه‌وروپا و ئاسیا و ئه‌مریکایان ڕاماڵی به زۆری فرۆشه‌کانیان، به‌ڵام ئه‌م دووه له 2 ڕۆژی سه‌ره‌تای به‌رده‌ست کردنیان بۆ کڕینی پێشوه‌خت ته‌نها 100 هه‌زار دانه‌یان لێ فرۆشرا.\nپاش ئه‌وه له مانگی 10 ی ساڵی 2016، کاتێك ( گالاکسی Note 7 ) که به‌رده‌ست کرا بۆ کڕینی پێشوه‌خت، توانی ڕیکۆردی ( S7/S7 Edge ) بشکێنێت و له دوو ڕۆژی سه‌ره‌تادا 200 هه‌زار دانه‌ی لێ فرۆشرا، به‌ڵام به داخه‌وه دواتر بارودۆخه‌که گۆڕا و سامسۆنگ له‌م قازانجه بێ به‌ش بوو، ته‌نانه‌ت به زه‌ره‌رێکی گه‌وره به‌سه‌ریدا شکایه‌وه، چونکه ده‌رکه‌وت که به‌شێك له ( Note 7 )ـه‌کان کێشه له باتریه‌کانیاندا هه‌یه و مه‌ترسی ته‌قینه‌وه‌یان لێ ده‌کرێت له‌کاتی بارگاوی کردنه‌وه‌دا، بۆیه کۆمپانیاکه ناچار بوو ته‌واوی یه‌که‌کانی ( Note 7 ) که خرابوونه به‌رده‌ستی به‌کارهێنه‌ران بکێشێته‌وه، هه‌رچه‌نده له جاری یه‌که‌مدا مۆبایله‌کانی کشانده‌وه و دووباره خستیه‌وه بازاڕه‌وه و پێی وابوو که کێشه‌که‌ی چاره‌سه‌ر کردووه، به‌ڵام ده‌رکه‌وت که هێشتا کێشه‌که به‌ته‌واوی بنه‌بڕ نه‌کراوه و چه‌ند حاڵه‌تێکی ته‌قینه‌وه‌ی تر ڕوویاندا، بۆیه کۆمپانیا ناچار بوو به یه‌کجاری ( Note 7 ) له بازاڕه‌کاندا بکێشێته‌وه، ئه‌مه‌ش زیانێکی دارایی گه‌وره‌ی له کۆمانیاکه دا که به نزیکه‌ی 17 ملیار دۆلار مه‌زه‌نده ده‌کرێت.\nسامسۆنگ بۆ قه‌ره‌بوو کردنه‌وه‌ی زیانه داراییه‌کانی پشتی به ( +S8/S8 ) به‌ست، که هه‌ر له دوو ڕۆژی سه‌ره‌تادا هیوایه‌کی گه‌وره‌یان به سامسۆنگ به‌خشی بۆ کردنی قازانجێکی خه‌یاڵی له‌م دوو به‌رهه‌مه، چونکه ڕیکۆردی زۆرترین فرۆشی کۆمپانیاکه‌ی له ماوه‌ی دوو ڕۆژدا شکاند به فرۆشتنی زیاتر له 550 هه‌زار دانه، که ئه‌مه‌ش سێ هێنده و نیوی له ڕیکۆردی پێشوو زیاتره که 200 هه‌زار دانه بوو.\nبه‌ڵام سه‌ره‌ڕای ئه‌م ئاماره دڵخۆشکه‌ره‌ش، هێشتا پێویسته چاوه‌ڕێی داواکاریه‌کان له وڵاتانی دیکه بکه‌ین، به تایبه‌تی له ویلایه‌ته یه‌کگرتووه‌کانی ئه‌مریکا، که بازاڕێکی گه‌وره‌ی ساغ کردنه‌وه‌ی به‌رهه‌مه‌کانی سامسۆنگه، هه‌روه‌ها ئه‌م دوو به‌رهه‌مه نوێیه، له دوو به‌رهه‌می پێش خۆیان ( Galaxy S7/S7 Edge ) گرانبه‌هاترن، که له‌وانه‌یه ئه‌مه کار له ڕێژه‌ی فرۆشتنیان بکات، هه‌روه‌ها بوونی چه‌ند مۆبایلێکی دیکه که به ڕکابه‌ری ( +S8/S8 ) داده‌نرێن، وه‌کو : ( LG G6 , Sony Xperia XZ Premium , HTC U Ultra, Huawei P10/P10 Plus )، که کۆمه‌ڵێك مۆبایلی ئاست به‌رزن و ده‌شێت کار له ڕێژه‌ی فرۆشتنی ( +S8/S8 ) بکه‌ن، بۆیه هیچ گه‌ره‌نتیه‌ك نیه بۆ ئه‌وه‌ی که پێمان وابێت سامسۆنگ ئه‌مساڵیش هاوشێوه‌ی ساڵانی ڕابردوو گه‌وره‌ترین به‌شی بازاڕی مۆبایله‌هۆشمه‌نده‌کان داگیر ده‌کات.\nبابەتەكانی پێشووتروانه‌ى دووه‌م له زنجیره‌ى فێركارى سری دی ماكس…ناساندنى ئینته‌ر فه‌یس\nبابەتی دواتر چۆنیه‌تی گۆڕینی ژماره و به‌رواری كۆمپیوته‌ر بۆ زمانی عه‌ره‌بی\nفەیسبوک خزمەتگوزاریەک رادەگرێت\nوێب سایتی فەیسبوک بەکارهێنەرانی چاتی فەیسبوک لەسەر مۆبایل ئاگاداردەکاتەوە ، بە راگرتنی ئەم خزمەتگوزاریە،ئەمەش نارەزایەتیەکی…\nبلۆك كردنى ماڵپه‌ره سێكسیه‌كان له ڕاوته‌ردا\nلەلایەن Tech Eye 26/09/2017\nلە وانەی فێرکاری ئەمجارەماندا بە پێویستمان زانی باس لە چۆنیەتی بلۆک کردنی ماڵپه‌ڕه به‌دڕه‌وشته‌كان بکەین…


سه‌رکۆماری تورکیا بۆ کۆبوونەوە لەگەڵ پووتین به‌ره‌و رووسیا به‌ڕێکه‌وت\nکۆدی هەواڵ: 3528\nڕێکەوتی بڵاوکردنەوە: 13:34 - 2021/09/29\nبەشی تورکیا- سه‌رکۆماری تورکیا، ره‌جه‌ب ته‌یب ئه‌ردۆغان کاتژمێر ١١:١٥ به‌کاتی ناوخۆی تورکیا، به فڕۆکه‌ی "TC-TUR"، به‌ره‌و رووسیا به‌ڕێکه‌وت.\nبەپێی هەواڵی کوردپرێس، ئاژانسی هەواڵی ئانادۆڵۆ بڵاوی کردەوە ڕەجەب تەییب ئەردۆغان سه‌رکۆماری تورکیا له فڕۆکه‌خانه‌ی ئه‌سه‌نبۆغا له‌لایه‌ن جێگری سه‌رکۆماری تورکیا، فوئاد ئۆکتای و پارێزگاری ئه‌نقه‌ره، واسیپ شاهین و به‌رپرسانی دیکه‌وه به‌ڕێکرا.\nئەردۆغان بە یاوەری هه‌ریه‌ک له سەرۆکی میت، هاکان فیدان و سه‌رۆکی فه‌رمانگه‌ی په‌یوه‌ندییه‌کان لە سه‌رۆکایه‌تی کۆمار، فه‌خره‌ددین ئاڵتون و گوته‌بێژی سه‌رۆکایه‌تی کۆمار، ئیبراهیم کاڵن بەرەو سۆچی بەڕێکەوت.\nئه‌ردۆغان و سەرۆکی رووسیا، ڤلادیمیر پوتین لە نووسینگەی فەرمی سەرۆکایەتی دەوڵەت کۆ دەبنەوە.


حه‌لبوسی: بەخاکسپاردنی 200 تەرمی نەناسراو لە بابل پەیوەندی بە شه‌ڕی تائیفییەوە نییە\nشه‌ڕی تائیفی بابل ته‌رمی نه‌ناسراو حه‌لبوسی\nسەرۆکی پەرلەمانی عێراق پێیوایە، بەخاکسپاردنی 200 تەرمی نەناسراو لە بابل، پەیوەندی بە شه‌ڕی تائیفییەوە نییە.\nمحەمەد حەلبوسی سەرۆکی ئەنجوومەنی نوێنەرانی عێراق رایگەیاند: "بەخاکسپاردنی 200 تەرمی نەناسراو لە بابل، هیچ پەیوەندییەکی بە رووداوی تائیفییەوە نییە، بەڵکو لە چەند رووداوێکی جیاجیادا کوژراون.\nئەمەش دوای خستنەڕووی بەڵگەیەک بوو، لەلایەن پەرلەمانتاری پێشوو مشعان جبوری، لە بارەی ناشتنی 200 تەرمی نەناسراو لە پارێزگای بابل، کە لێکدانەوەی وای بۆ کرا، لەسەر مەزهەبەکەیان کوژرابن.\nله‌و چوارچێوه‌یه‌دا پێشتر شایه‌تحاڵه‌كان ته‌ئكیدیان كردووه كه ژماره‌یه‌ك ته‌رمی ژن و منداڵی ناحیه‌یه‌كی ستراتیژیی عێراق دۆزراونه‌ته‌وه و به‌شێویێنراوی خراونه‌ته ناو سندوقی میوه‌وه. پاش ئه‌وه‌ی پێش چه‌ند ساڵێك له‌لایه‌ن میلیشیای چه‌كدار رفێنرابوون و كوژرابوون.\nشایه‌تحاڵێك به‌ناوی حاجی ئه‌بو ره‌عد له گرته‌یه‌كی ڤیدیۆییدا ده‌ڵێت: " ئه‌و ته‌رمانه‌ی گواستراونه‌ته‌وه بۆ كه‌ربه‌لا به‌خاك بسپێردرێن، ته‌رمی ژماره‌یه‌ك له قوربانیانی شاره‌دێی جه‌رف سه‌خه‌ر و محاویلی پارێزگای بابلن، ته‌رمه‌كانیش دوای شێواندنیان خراونه‌ته ناو سندوقی میوه‌وه".\nهه‌روه‌ها ده‌ڵێت: "به‌لامانه‌وه سه‌یره حكوومه‌تی عێراق بێده‌نگیه‌كی نامۆی هه‌ڵبژاردووه ته‌نانه‌ت پاش مردنی هاووڵاتیانی عێراقیش هیچ جووڵه‌یه‌ك ناكات. حكوومه‌تی عێراق ره‌تیكردووه‌ته‌وه ته‌رمه‌كان له ناوچه‌ی جه‌رف سه‌خر بنێژرێن، له به‌رامبه‌ردا خۆبه‌خشێك به‌ڵێنیداوه له‌سه‌ر ئه‌ركی خۆی ته‌رمه‌كان بگوازێته‌وه گۆڕستانی كه‌ربه‌لا و له‌وێ به‌خاكیان بسپێرێت و 31 ته‌رمی نه‌ناسراوی ناوچه‌ی جه‌رف سه‌خه‌ر گه‌یشتووه‌ته گۆڕستانه‌كه".\nهه‌روه‌ها لایه‌نی پزیشكی له حلـه به‌چه‌ند هۆیه‌كی نادیار ره‌تیده‌كاته‌وه ته‌رمه‌كانی دیكه راده‌ست بكاته‌وه.\nشاره‌دێی جه‌رف سه‌خه‌ر پاش ئه‌وه‌ی كۆتاییه‌كانی ساڵی 2014 له‌لایه‌ن هێزه‌كانی عێراق و حه‌شدی شه‌عبی له ده‌ست داعش كۆنترۆڵكرایه‌وه، 120 هه‌زار له دانیشتوانی ناوچه‌كه گوازرانه‌وه كه زۆرینه‌یان سه‌ر به هۆزی جه‌نابی بوون.\nناحیه‌ی جه‌رف سه‌خه‌ر له باكووری پارێزگای بابل پێگه‌یه‌كی ستراتیژیی گه‌وره‌ی هه‌یه، به‌هۆی هه‌ڵكه‌وته‌ی جوگرافییه‌وه كه پارێزگاكانی ناوه‌ڕاست و باشووری عێراق به‌یه‌كه‌وه ده‌به‌ستێته‌وه.\nله مانگی ئابی ساڵی 2017 دا ئه‌نجوومه‌نی پارێزگای بابل ده‌نگی له‌سه‌ر پرۆژه یاسایه‌كدا بۆ به‌رزكردنه‌وه‌ی داوای یاسایی دژی هه‌ر سیاسییه‌ك كه داوای گه‌ڕانه‌وه‌ی خه‌ڵكی جه‌رف سه‌خه‌ر بۆ سه‌ر ماڵه‌كانیان بكات، بڕیاره‌كه‌ی ئه‌نجوومه‌نیش بۆ پاڵپشتیی هێزه چه‌كداره‌كانی حه‌شدی شه‌عبی بوو كه كۆنترۆڵی ئه‌و ناوچانه‌یان كردووه به‌غدا و ئه‌نبار و بابل به‌یه‌كه‌وه ده‌به‌ستێته‌وه.\n01 به ڤیدیۆ.. ئۆتۆمبێله‌كه‌ی ئامانج بابانی دوای رووداوی كوشتنی خۆی و هاوسه‌ر و منداڵه‌كه‌ی\n02 لەبارەی كوژرانی ئامانج بابانی و ژن و منداڵەكەی روونكردنەوە دەدرێت\n03 لیستی مووچه‌ی ته‌واوی وه‌زاره‌ته‌كان بڵاوكرایه‌وه\n04 پێشكه‌شكار و رۆژنامه‌وان ئامانج بابانی و ژن و منداڵەکەی له سلێمانی کوژران\n05 پۆلیسی سلێمانی هۆکاری گیان لەدەستدانی ئامانج بابانی و هاوسەر و منداڵەکەی ئاشکرا کرد\n06 ڤیدیۆی چرکە ساتی بۆردومانی هاووڵاتیانی سەرێ کانی بڵاوکرایەوە\n03 ناوه‌ڕۆكی دواین كۆبوونه‌وه‌ی مه‌زڵوم كوبانێ و نوێنه‌ری ئه‌مه‌ریكا ئاشكرا ده‌بێت\n04 توركیا كاروانێكی هاووڵاتیان له سه‌رێكانی ده‌كاته ئامانج\n05 به وێنه.. شوێنی ته‌قینه‌وه‌كه‌ی چیای ئه‌زمڕ له سلێمانی ببینه\n06 ترەمپ وادەزانێت کەرکووک لە سووریایە\n01 ڤیدیۆ.. چركه‌ساتی ده‌رهێنانی قوتابییه برینداره‌كان له پاسه وه‌رگه‌ڕاوه‌كه‌دا ببینه\n02 به ڤیدیۆ.. ئۆتۆمبێله‌كه‌ی ئامانج بابانی دوای رووداوی كوشتنی خۆی و هاوسه‌ر و منداڵه‌كه‌ی\n03 راگەیه‌ندراوێک له وەزارەتی ناوخۆی حکوومەتی ھەرێمی کوردستانەوە\n04 لەبارەی كوژرانی ئامانج بابانی و ژن و منداڵەكەی روونكردنەوە دەدرێت\n05 روونكردنه‌وه‌یه‌ك له باره‌ی پشووی رۆژانی شه‌ممه له قوتابخانه‌كان\n06 سبەی مووچەی ئەم شوێنانە دابەش دەكرێت\nکورد لە نێوان بەرداشی زلهێزەکاندا\nشازده‌ی ئۆكتۆبه‌ر دوای 2 ساڵ\nكۆسار كه‌ریم رۆژ:\nپاساوی تورکیا لە ھێرشکردنە سەر رۆژئاوای کوردستان\nروانگه‌ی دروست بۆ رۆژاڤا!


ئەمریكا تۆپێكی كارەبایی خێراتر لە دەنگ تاقیدەكاتەوە – تۆڕی میدیایی خەڵک\nئەمریكا تۆپێكی كارەبایی خێراتر لە دەنگ تاقیدەكاتەوە\n2019/06/06 - 5:50 PM\nدەریاوانی ئەمریكایی، تۆپێكی كارەبایی تاقیدەكاتەوە كە خێراترە لە دەنگ.\nبەپیی ڕۆژنامەی “Space.com”، لە ماوەی تاقیكردنەوەكانی ئەم دواییە، دەریاوانی ئەمریكایی، توانی تۆپێكی كارۆموگناتیسی هەڵبدات كە خێراییەكەی گەیشتە 6 ماخ (شەش هێندە لە خێرایی دەنگ زیاترە)، نزیكەی 7400 كیلۆمەتر لە كاتژمێرێكدا.\nهەمان سەرچاوە ئاماژەی بە تاقیكردنەوەی چەكێكی نوێی تر كردووە لەلایەن ئەمریكاوە كە بەمنزیكانە لەڕێی گەشتییەكانییەوە ئەنجام دەدرێت، لەگەڵ ئەوەشدا واشنتن بەنیازە تەكنەلۆجیای نوێ بۆ تاقیكردنەوەكانی لەسەر مانگ بەكاربهێنێت.\nپێشتر پنتاگۆن بۆ ساڵی دارایی داهاتوو، پلانێكی خۆی بۆ داواكردنی دوو ملیار و 500 ملیۆن دۆلار لە كۆنگرێس ئاشكرا كردبوو، ئەمەش لەپێناو پەرەپێدانی ئەو تەكنیكانەی خێراییەكانیان لە دەنگ زیاترە.\nشارەوانی سلێمانی ڕوخاندنی چەند خانوویەكی زیادەڕۆی ڕاگەیاند\nبەرپرسێكی پارتی: پەیوەندی یەكێتی و پارتی نەپچڕاوە


هەواڵ / ڕاپۆرت :: 18/10/2019 :: 365 جار بینراوە\nلەگەڵ نزیکبوونەوە لە وەرزی زستان هاوڵاتیان بۆ خۆگەرمکردنەوە ڕوودەکەنە کڕینی هیتەری کارەبایی، ئەمەش بازاڕی فرۆشی هیتەری کارەبایی گەرمکردووە، بەشێک لە فرۆشیاران دەڵێن دوو ساڵی ڕابوردوو خواستێکی زۆر لەسەر هیتەر هەبووە، بەهۆی دابەشنەکردنی نەوتی سپی ماڵان لە ئێستاوە فرۆشی هیتەری کارەبایی و غاز جمەی دێت.\nبەپێی داتاکانی بەڕێوەبەرایەتی بەرگری شارستانی هەولێر، ساڵی ڕابوردوو لەماوەی شەش مانگدا 356 ڕووداوی ئاگرکەوتنەوە بەهۆی شۆرتی کارەباوە ڕوویداوە، لەو ڕێژەیە 50 ڕووداو بەهۆی بوتڵی غاز و زیاتر لە 30 ڕووداو بەهۆی هیتەری کارەبایی بووە.\nنەبەز کاوێس، فرۆشیاری ئامێرە ئەلیکترۆنییەکانە و بۆ دواڕۆژ باس لە فرۆشی هیتەری کارەبایی دەکات و دەڵێت: "دووساڵە لەوەرزی زستان جگە لە هیتەر یەک شتی تر هاوردە ناکەم چونکە هیتەر بازاڕی زۆر گەرمە و قازانجیشی باشترە".\nنەبەز، لەبارەی نرخەکان دەڵێت:" هیتەر هەیە بە 15 هەزار دینارە هیتەریش هەیە بە 60 دۆلارە، بەڵام هیتەری باش و خراپ هەیە، بەڵام ئەوەی زۆرترین خواستی لەسەرە هیتەری تورکییە.\nخۆشەوی سەلام، بازرگانێکی گەورەی هیتەرە بۆ دواڕۆژ دەڵێت: "ساڵانە زیاتر لە 5 هەزار هیتەر هاوردە دەکەین و دابەشی سەر شار و شارۆچکەکان دەکەین بریکارمان لە زۆربەی شوێنەکان هەیە".\nخۆشەوی سەلام، دەشڵێت: "ئەمساڵ تا ئێستا سێ هەزار هیتەرم هێناوە چونکە خواستی زۆرترە لەچاو ساڵی ڕابوردوو، بۆیە ئەگەر وابڕوات ئەمساڵ هاوردەکردنی هیتەر دەگاتە 7 هەزار هیتەر".\nوەزارەتی بازرگانی ئاماری هاوردەکردنی ئەو کەلوپەل و کاڵایانەی دەستناکەوێت کە لە بەڕێوەبەرایەتی گومرگەکانی هەرێمی کوردستان تۆماردەکرێن، بۆیە هیچ داتایەکیان لەبارەی هاوردەکردنی هیتەری کارەبایی لەبەردەست نییە.\nفاتیح ئەلمودەریس، گوتەبێژی وەزارەتی بازرگانی بۆ دواڕۆژ دەڵێت: "تەنیا ئاماری کۆی گشتی کەلوپەلی کارەباییمان لایە ئەوەی هەیە لای گومرگەکانە ئەوانیش بۆ ئێمەی نانێرن و نایدەنە ئێمە".\nئاماژەی بەوەشدا ئێمە دەزانین کە ئەو ئامێرە کارەباییەی خۆ گەرمکردنەوە کارەبا خەرجدەکات، بەڵام ناتوانین هاوردەکردنی قەدەغە بکەین چونکە ئەوە پێویستی هاوڵاتیانە، ڕۆژانی ساردی زستان بەکاریدەهێنن.\nدواڕۆژ بۆ وەرگرتنی قەبارەی هاوردەکردنی هیتەری کارەبایی خۆ گەرمکردنەوە پەیوەندی بە یەکێتی هاوردە و ناردنکاران کرد بەڵام هیچ داتایەکییان لەلا تۆمار نەکراوە.\nڕائید سەرکەوت ئیسماعیل، ئەفسەر لە بەڕێوەبەرایەتی بەرگری شارستانی هەولێر بەدواڕۆژی ڕاگەیاند: ساڵانە ڕووداوی ئاگرکەوتنەوە بەهۆی هیتەری کارەبایی هەن کە بەداخەوە هەندێک جار ڕووداوی دڵتەزێنی بەدواوە دێت.\nڕائید سەرکەوت، دەشڵێت:" بێ کوالێتی هیتەری کارەبایی و ناهۆشیاری خەڵک لە بەکارهێنانی هیتەری خۆ گەرمکردنەوە هۆکاری سەرەکییە بۆ ڕووداوەکانی ئاگرکەوتنەوە".


لێدوانی سەنتەری میترۆ دەربارەی بریاری كۆتایی دادگای پێداچوونەوە لەسەر حومكدراوان.\nچاوەروانی ئەوە بووین، دادگای پێداچوونەوە ئاورێك لەو هەموو داخوازی و نارەزایەتییەی رێكخراوەكانی ناوخۆ، دەرەوە و خێزانی حوكمدراوەكان بدەنەوە ، بڕیارەكەیان لە بەرژەوەندی فراوانكردنی ئازادی رادەربڕین بشكێتەوە.\nبەڵام بە داخەوە بڕیارەكە پێچەوانەی ویست و داخوازی ئێمە بوو وەك سەنتەری میترۆو زۆرێك لە رێكخراوەكانی مافی مرۆڤ و چاودێرانی پرۆسەی دیمۆكراسی لە كوردستان.\nوەك پێشتریش داخوازییەكمان خستبۆیە بەردەم سەرۆكی هەرێمی كوردستان، گەر بریاری كۆتایی دادگای پێداچوونەوە هەمان بریاری دادگای تاوانەكانی هەولێر بێت، ئەوە دەسەڵاتەكانی خۆی بەكار بهێنێت و لێبوردنی تایبەتیان بۆ دەربكات.\nبۆیە دوبارە داوا لە سەرۆكی هەرێمی كوردستان دەكەین، داخوازی ئێمەو ئەو رێكخراوانەو خێزانی حوكمدراوان، فەرامۆش نەكات و لێبوردنیان بۆ دەربكات چونكە لە رووی یاساییەوە قۆناغێكی راستكردنەوەی بریاری دادگا نەماوە، تەنها دەركردنی بریاری لێبوردنی تایبەتی سەرۆكی هەرێمی كوردستان بریارەكە هەڵدەوەشێتەوە.\nئه‌م بابه‌ته 2336 جار خوێنراوه‌ته‌وه


عیماد عه‌لی: به‌شداری گۆران له حكومه‌تی ئه‌مجاره‌ی هه‌رێم به‌قازانجی ده‌كه‌وێته‌وه؟ – WTARIKURD\nكاتێك گۆران بۆ یه‌كه‌مجار به‌شداریی حكومه‌تی هه‌رێمی كرد، به نوسینێكی دوورودرێژ ره‌خنه‌یه‌كی توندم لێگرت و به زه‌ره‌رم زانی هه‌م بۆ خۆی و هه‌میش بۆ ره‌وتی سیاسی هه‌رێمی كوردستان و، ئه‌وه‌م به باشزانی كه ببێت به ئه‌ڵته‌رناتیڤی ده‌سه‌ڵات نه‌ك به‌شدار بێت له‌گه‌ڵیدا و. له‌و كاته‌دا قۆناغه‌كه‌م به نه‌گونجا له‌قه‌ڵه‌مدا بۆ به‌شداری بزوتنه‌وه‌ی كۆران له حكومه‌ت، كه ژماره‌ی كودسیه‌كانی دوو به‌قه‌د ئه‌مه‌ی ئێستا بوو. ئه‌وه‌م لێڕاده‌بینی كه‌بۆ خولێكیتر ده‌نگه‌كانی زۆر زیاتری بكات به مانه‌وه‌ی له ئۆپۆزسیۆن نه‌ك وه‌ك ئێستا زۆر كه‌می بكاته‌وه.\nهه‌موومان بارودۆخه گشتیه‌كه‌ی ئه‌و كاته‌مان له‌به‌رچاوه و ته‌نانه‌ت سیاسه‌تكردن و مانه‌وه‌ی گۆران له په‌یوه‌ندیه‌كانی به یه‌ك مه‌سافه له‌گه‌ڵ یه‌كیتی و پارتی به هه‌لزانی بۆ ئه‌وه‌ی جه‌ماوه‌ریبونی خۆی زیاتر بكات و، بتوانێت ببێت به ئه‌ڵته‌رناتیڤێكی كارا بۆ هه‌ردوكیان و، ئه‌گه‌ر زیاتریش له یه‌كێتی نزیك بێتو ستراتیجێكی جوان دارێژێت و كاری ئاینده‌یی بكات ئه‌وا ئاینده‌ی روون ده‌بێت. به‌داخه‌وه به‌شداریی له حكومه‌تدا كرد و له‌و هه‌ڵوێسته‌ی زه‌ره‌ری گه‌وره‌ی كرد و سه‌بری نه‌بوو و، ته‌نانه‌ت ئه‌مرۆ به خۆیان دان به‌و هه‌ڵه‌یه‌دا ده‌نێن و ده‌ڵێن چوار ساڵی ئارامی بوو به بڵقی سه‌رئاو.\nئه‌مرۆ هه‌مومان ده‌زانین بارودۆخ و سه‌نگی هه‌ر لایه‌نێك چه‌نده‌و كێ داشی سواره، بۆیه ده‌بێت هه‌ر لایه‌ك بزانێت چۆن مامه‌ڵه له‌گه‌ڵ ئه‌م قۆناغه‌دا ده‌كات. گۆران به‌ده‌ر له‌وه‌ی باس له ساخته و ئه‌وه‌ی فرت و فێل و ده‌نگ دزین ده‌كات كه له هه‌ڵبژاردن كراوه، ئه‌گه‌ر ئه‌وه‌ش بخرێته سه‌ر ده‌نگه‌كانی هه‌ر نیوه به نیوه له جه‌ماوه‌ری و لایه‌نگرانی دابه‌زیوه‌و، له‌لایه‌كه‌وه كێشه‌ی نێوخۆیی و چه‌ندین هه‌ڵوێستی نه‌گونجاوی خۆی و له لایه‌كی تره‌وه نه‌وه‌ی نوێ و ته‌نانه‌ت یه‌كێتیش له ده‌نگه‌كانی بردوون و زۆری لێبۆته‌وه. ئه‌مرۆش، ئایا به‌م ئاسته جه‌ماوه‌ریه‌وه ده‌توانێت چی بكات و ستراتیجیه‌تی چه‌ند ساڵی داهاتووی چی ده‌بێت، ئه‌مه‌ش له‌سه‌ر سه‌ركردایه‌تی خۆیان وه‌ستاوه، به‌ڵام لێره‌دا ده‌كرێت بۆچونی شه‌خسی خۆم له‌سه‌ر ئه‌م بابه‌ته بخه‌مه روو، له‌وانه‌یه زیاتر بێڵایه‌نی پێوه دیاربێت و له ئه‌ندامانی خۆیان زیاتر سودی لێببینن:\nزه‌ره‌ر له نیوه بگه‌رێته‌وه قازانجه‌و پلانی كورتمه‌وداو خوێندنه‌وه‌ی خودی خۆت و قۆناغه‌كه‌ش وا فه‌رزده‌كات كه بریاری راست به دراسه‌تی قوڵ بدرێت، واته خۆناسین و دیاریكردنی خاڵی لاوازی خۆ و به‌خۆداچونه‌وه و ره‌خنه‌ی خودی و خۆئاماده‌كردن و روانینی دوورمه‌ودا و پلانی ستراتیجی بۆ خوله‌كانی داهاتووی هه‌ڵبژاردن و چۆنێتی هه‌ڵسانه‌وه و وره‌به‌رزكردنه‌وه‌ی هه‌واداران و خه‌ڵكانی گۆرانخواز كۆمه‌ڵێك فاكته‌رن بۆ بریاری دروست له به‌شداریكردن یان نه‌كردن له حكومتی داهاتوی هه‌رێمی كوردستان.\nبارودۆخی گشتی و وه‌زعی كوردستان و مه‌یلی جه‌ماوه‌ر و خوێندنه‌وه‌ی بۆچونی خه‌ڵك و بیركردنه‌وه و ئاستی رۆشنبیری و راده‌ی دڵسۆزی و چۆنێتی بیركردنه‌وه‌ی سیاسیی كۆمه‌ڵگاو هه‌ڵوێستیان له‌مه‌ر هه‌ر حزبێك و خاڵی لاوازی جه‌ماوه‌ر كه له راده‌ی به‌رژه‌وه‌ندخوازی ته‌سك خۆی ده‌بینێته‌وه، ئه‌مانه‌ش دیسان كۆمه‌ڵێك فاكته‌ری گشتی و هۆكاری بابه‌تین بۆ یه‌كلابونه‌وه له به‌شداریكردن له حكومه‌تی نوێی هه‌رێمی كوردستان یان ره‌تكردنه‌وه‌ی.\nله‌و باوه‌ره‌دام، پارتی ده‌یه‌وێت هه‌روا به باڵاده‌ستی بمێنێته‌وه و له‌گه‌ڵ ئه‌وه‌شدا روو له رازیكردنی هه‌ردوو حزب یه‌كێتی و گۆران ده‌كات بۆ به‌شداری لاوازیان له حكومه‌تی نوێ، بۆیه بۆ گۆران به‌م وه‌زعه‌ی ئێستای به‌ده‌ر له‌وه‌ی له ئارادابوو پێشترو جیاواز له چه‌ندین ساڵی پێشووی، ده‌شێت بیر له خۆرێكخستنه‌وه و به نه‌رمی هه‌نگاونان بكاته‌وه كه چه‌ند پێویسته وه‌ك قۆناغێكی ناوه‌ندی له به‌شداریكردن له حكومه‌ت قازانج بكات و بتوانێت له‌و ماوه‌یه‌دا دووباره به‌خۆیدا بچێته‌وه و خۆی هه‌ڵسه‌نگێنێت و وه‌زعی نێوخۆ و ده‌ره‌وه‌ی خۆی رێكبخات و به تازه‌گه‌ری و به‌ستنی كۆنفرانس و كۆنگره و هه‌لبژاردنی سه‌ركردایه‌تی گونجاو به قۆناغه‌كه، به‌شداری له حكومه‌ت بكاتو چۆنێتی كاركردن له چوارساڵی داهاتوو بخاته‌روو و، له‌و كاته‌شدا ده‌توانێت قه‌ره‌بووی زۆرێك له‌و زیانانه بكاته‌وه، ئه‌مجاره نه‌ك چوار ساڵی ئارامی، به‌ڵكو چوار ساڵی خۆرێكسختنه‌وه و پلانی دوورمه‌وداو ستراتیجیه‌تیه‌تی كاری حكومه‌تداری و به‌رێوه‌بردنی ده‌سه‌ڵات به‌قه‌د توانا و به‌شداری خۆی بتوانێت خزمه‌تی خه‌ڵك بكات، له به‌شدارینه‌كردن باشتره، واته ئه‌گه‌ر به‌شداری قازانجێكی رێژه‌یی بۆی هه‌بێت ده‌كرێت بڵێم به‌شداری نه‌كردن له‌م قۆناغه زیاتر ته‌پینی به‌دواوه ده‌بێت و زیاترلاوازی ده‌كات، واته به‌شداری حكومه‌ت بۆ چوار ساڵی خۆرێكسختنه‌وه و كه‌لێنپركردنه‌وه زۆر باشتره له خۆدورخستنه‌وه و ئۆپۆزسیۆنی كلاسیكی، به پێچه‌وانه‌ی چوار ساڵی رابردوو، كه له‌م كاته‌دا متمانه‌ی خه‌ڵك له‌و ئاسته نیه بۆ ئه‌وه‌ی دووباره باوه‌ری زیاتری پێبكه‌ن، بۆیه له نێوان به‌شداریكردن و به‌شدارینه‌كردن له‌م قۆناغه‌دا به شێوه‌یه‌كی رێژه‌یی به‌شداریكردن به قازانج ده‌بینم بۆ گۆران، به‌ڵام به جیاواز له‌خولی پێشوو، به سه‌نگی خۆی و پلان و به‌شداری راسته‌قینه و خۆسه‌پاندن و دووركه‌وتنه‌وه له نیوه ئۆپۆزسیۆن و نیوه ده‌سه‌ڵات بۆ ئه‌م خوله.\nله ده‌رئه‌نجامدا ئه‌گه‌ر به‌رهه‌مێكی خۆی هه‌بوو و دووباره به‌هێزیی خودیی خۆی به‌دوای هه‌نگاوه‌كانی خۆیدا هێنا ئه‌وكاته ده‌توانێت له خوله‌كانی داهاتوو هه‌ڵوێستی تری هه‌بێت و دووباره متمانه بۆ خۆی له لایه‌ن لایه‌نگرانی بگه‌رێنێته‌وه و له‌گه‌ڵ جه‌ماوه‌ره‌كه‌ی خۆیدا ئاشت بێته‌وه. ئه‌وه‌ی گرنگه باسی بكه‌م ئه‌وه‌یه ده‌بێت گۆران پارتی و یه‌كێتی وه‌ك خۆیان بخوێنه‌ته‌وه و به یه‌كچاو هه‌ڵێانسه‌نگێنێت وبه شێوه‌یه‌كی واقعی ته‌ماشایان بكاتو، ئینجا مه‌یل وبیركردنه‌وه و ئاستی رۆشنبیری و گوشاره‌ی فكری خه‌ڵك به گشتی له‌به‌رچاو بگرێت كه زۆرجار ده‌ركه‌وتووه به‌رژه‌وه‌ندی ته‌سك سه‌نگی مه‌حه‌كه له حزبایه‌تی و ئینتیما و بیكردنه‌وه‌ی تاكی كورد له كوردستان، دواتر بریاری گونجاو و راست بدات.


besansor - عیسا پژمان: من شۆڕشم هه‌ڵگیرساند، خۆشم کوژاندمه‌وه\nعیسا پژمان: من شۆڕشم هه‌ڵگیرساند، خۆشم کوژاندمه‌وه\nعیسا پژمان، کوردێکی ساواکی خه‌ڵکی شاری سنه‌یه، ئێستا به‌ته‌مه‌ندا چووه و دانیشتووی شاری پاریسی فه‌ڕانسایه. عیسا پژمان تا ئێستاش وه‌ک شاپه‌رستێک خۆی ده‌ناسێنێ، ماوه‌یه‌ک له‌مه‌وه‌به‌ر مانگنامه‌ی "نما" ی ده‌رده‌کرد، له‌و مانگنامه‌دا تا ئێسشتا عیسا داکۆکی له شای ئێران ده‌کات.\nعه‌بدولکه‌ریم قاسم، که به ڕه‌گه‌ز کوردی فه‌یلییه، که‌سێکی مرۆڤدۆست و نیشتیمانپه‌روه‌ر و دژ به ئیپریالیزمی جیهانی بوو، له‌هه‌مانکاتیشدا، له ئێران دکتۆر محمه‌د موسه‌ده‌ق، هه‌مان بیروڕای هه‌بوو. قاسم وه‌ک کوردێک، پاشان وه‌ک ئازادیخوازێک هه‌وڵی ده‌دا، کێشه‌ی کورد چاره‌سه‌ر بکات، به‌ڵام ئه‌وه ئیمپریالیزمی جیهانی و موسادی ئیسرائیلی بوون، نه‌یان هێشت ئه‌و دوو که‌سایه‌تیه‌ی گه‌لانی خۆرهه‌ڵاتی ناوه‌ڕاست به ئاوات بگه‌یه‌ن، ئه‌وه بوو به پێی دانپیانانی خۆیان ئیمپریالیزمی جیهانی و ئیسرائیلی خودی به‌عسییه‌کان و شاپه‌رسته‌کانیش، قاسم و مسه‌ده‌قیان ڕوخاند و شای ئێرانیان هێنایه‌وه بۆ ئێران، هه‌روه‌ها سه‌دام حوسێنیشیان له عێراق کرد به سه‌رۆک.\nقاسم هێنده کاریگه‌ری هه‌بوو، له سه‌ر عێراقیه‌کان که خودی مسته‌فا به‌رزانی گوتوویه‌تی من قه‌یتانی قۆنده‌رکانی قاسمم، بڕوانه بیره‌وه‌رییه‌کانی زۆر له نووسه‌رانی کورد، یه‌کێک له‌وانه سکرتێری کۆنی حزبی شیوعی عێڕاقی، به‌هائه‌دین نوری، باسیش له‌وه ده‌که‌ن، گوایه بۆیه مه‌سعود بارزانی له‌و هه‌موو پاره زۆره‌ی، که له خه‌ڵکی کوردستانی دزیوه، که‌چی نایه‌وێت چاره‌سه‌ری نه‌خۆشی به‌هادین نوری بکات، چونکه باسی مسته‌فای باوکی مه‌سعود ده‌کات، که گوتویه من قه‌یتانی قۆنده‌ره‌کانی قاسمم.\nبه‌هادین نوری: مه‌لا مسته‌فا زۆر جار له به‌ر چاوی ئێمه ده‌یوت،  من قه‌یتانی قۆنه‌ره‌کانی عه‌بدولکه‌ریم قاسمم\nعیسا پژمان له بیره‌وه‌رییه‌کانیدا ئه‌ڵێ: ڕۆژنامه‌کانی عێراقی له‌سه‌رده‌می عه‌بدولکه‌ریم قاسمدا هێرشی زۆریان ده‌کرده سه‌ر شا، ئه‌و کاته‌ش من له عێراق نوێنه‌ری ئێران بووم، شا ڕایسپاردم  بچمه لای عه‌بدولکه‌ریم قاسم و ناڕه‌زایی شای پێڕابگه‌یه‌نم.\nعیسا پژمان ئه‌ڵێ: کاتێک چووم و گله‌ییه‌کانی شام به قاسم ڕاگه‌یاند، قاسم گوتی: خۆم من خاوه‌ن ستافی ڕۆژنامه نیم، بچۆ لای ستافی ڕۆژنامه‌کان گله‌یی خۆتیان پێبگه‌یه‌نه، هه‌روه‌ها ئێمه‌ش بۆیه کۆده‌تامان کرد، تا سانسۆر له‌سه‌ر ڕۆژنامه‌کان هه‌ڵبگیردرێت، ئێمه کۆده‌تاشمان بۆ ئازادیی ڕۆژنامگه‌ری کردووه، نه‌ک بۆ ده‌مکوتی ڕۆشنبیران.\nعیسا پژمان ئه‌ڵێ: شا دوو هێنده‌ی دیکه ڕقی له قاسم هه‌ڵده‌ستێ، ئه‌وه جگه له‌وه‌ش ئه‌و سه‌رده‌مه توده‌ییه‌کان (چه‌په‌کانی ئێران) له لایه‌ن قاسمه‌وه پشگیریان لێده‌کرا، ئه‌وانیش له ئه‌وروپاوه خراپتریان دژی شاهنشاه ئاریا میهر ده‌نووسی.\nعیسا پژمان ئه‌ڵێ به‌شام گوت: قوربان ئه‌گه‌ر حه‌ز بکه‌یت، من ده‌توانم شه‌ڕێک بۆ قاسم دروست بکه‌م هه‌وڵی ڕوخاندنی بده‌م.\nئه‌ڵێ: شا فه‌رمووی چۆن؟\nعیسا: من ده‌توانم قوربان له ڕێگای مه‌لا مسته‌فا سه‌رقاڵی بکه‌م.\nشافه‌رمووی چۆن، ئێمه دوێنێ هاوڕێکانی مه‌لا مسته‌فامان له سێداره‌دا، چۆن ئه‌و باوه‌ڕمان پێده‌کات؟\nعیسا ده‌ڵێ: قوربان تۆ ئیزن بفه‌رموو، ده‌ستم واڵا بکه زۆر ئاسانه، که‌مێک پاره‌م بۆ دانێ، له‌گه‌ڵ 10000 بڕنه‌و، خۆ سه‌ربازه‌کانمان، ئیتر ئه‌و بڕنه‌وانه به‌کار ناهێنن، ئه‌و بڕنه‌وانه له ئه‌مباره‌کاندا که‌وتون، خه‌ریکه هه‌موو ده‌ڕزێن.\nعه‌بدولکه‌ریم قاسم و مسته‌فا بارزانی\nپاش ئه‌وه‌ی که ئه‌و 10000 بڕنه‌وه گه‌یشتنه کوردستان، مسته‌فا به‌رزانی بڕنه‌وێکی ده‌به‌خشی به‌هه‌رکه‌سێک ڕاوه دیموکرات بکات، ده‌گێڕنه‌وه، که بارزانییه‌کان گوتویانه حه‌یفه بۆ بڕنه‌وێک، ئێمه دیموکراتێک بفرۆشین، چونکه کوڕی ئازان، به‌ڵام بڕنه‌وێکیش که‌م نییه.\nواته مسته‌فا به‌رزانی فه‌رمانی داوه، کوردێکی شۆڕشگێڕی ئێران به بڕنه‌وێک بفرۆشن.\nعیسا پژمان ده‌ڵێ: له پێشدا چاوم به مسته‌فا به‌رزانی و ئیبراهیم ئه‌حمه‌د و جه‌لال تاڵه‌بانی که‌وت، له‌یه‌کتر تێگه‌یشتین و هه‌موو ڕازی بوون، که شه‌ڕ دژی قاسم بکه‌ن،، پاشان یه‌ک دوو بابه‌تم له ڕۆژنامه‌کانی عێراقدا، بڵاو کرده‌وه، ئیتر نێوان قاسم و به‌رزانیم تێکدا.\nعیسا پژمان ده‌ڵێ: من شه‌ڕی نێوان قاسم و به‌رزانیم هه‌ڵگیرساند، ڕێشکه‌وتین که مانگانه 500000 تومان بنێرین بۆ مسته‌فا به‌رزانی، له‌گه‌ڵ 10000 بڕنه‌و.\nپاشان من حسین مه‌نسووریم له جێگه‌ی خۆم دانا، خۆم گه‌ڕامه‌وه بۆ ئێران، چونکه ده‌بێت به کارێک بچم بۆ ئه‌وروپا، بۆ ناو کورده‌کانی ئه‌وروپا.\nکورده‌کانی ئێران و عێراق له سه‌ره‌تادا یه‌ک کۆمه‌ڵی خوێندکاری کوردیان هه‌بوو، به یارمه‌تی ئه‌حه‌مه‌د قاسملۆ، که برای عه‌بدولڕاحمان قاسملۆ بوو، ئه‌حمه‌د ئه‌و کاته ساواکیی بوو، توانی نێوان کورده‌کانی ئێران و عێراق تێک بدات، وای کرد هه‌ر کامیان کۆمه‌ڵه‌یه‌کی تایبه‌ت به‌خۆیان دروست کرد، ئه‌مه بووه هۆی ئه‌وه‌ی کۆمه‌ڵه‌که‌ی کرد به دوو به‌شه‌وه، ته‌نانه‌ت نێوان کوردکانی عیراقیشی کرد به دوو به‌شه‌وه (کۆمه‌ڵه‌ی جه‌لالی و کۆمه‌ڵه‌ی مه‌لایی).\nعیسا پژمان پاریس 2009 کامیرای کوردستانپۆست\nدیسان عیسا پژمان ده‌ڵێ: کاتێک گه‌یشتمه ئه‌وروپا، ئاگاداریان کردم، که کامه‌ران به‌درخان چووه به‌گژ عه‌بدولڕه‌حمان قاسملۆداو پێی گوتوه تۆ مرۆڤێکی ناپاکیت، نێوان کورده‌کان تێک ده‌ده‌یت.\nقاسملۆش له وه‌ڵامدا پێی گوتووه: قوربان ئه‌وه من نیم ئه‌وه ئه‌حمه‌دی برامه.\nئیتر منیش دانیشتنم له‌گه‌ڵ کامه‌ران به‌درخاندا ڕێکخست، پێم گووت: ئێمه و شا هه‌ردوکمان ئارین وخزمی یه‌کترین، بۆیه به باشتری ده‌زانم، که ئێمه کار بۆ شای ئێران بکه‌ین، نه‌ک عه‌ره‌ب و تورک.\nعیسا پژمان ئه‌ڵێ: کامه‌ران به‌درخان وه‌ڵامی دامه‌وه وتی: باشه بۆ نا، به‌ڵام ئه‌گه‌ر ڕاست ده‌که‌ن دواکاریمان هه‌یه، بۆمان جێبه‌چی بکه‌ن تا هاوکاریتان بکه‌ین.\nعیسا پژمان ده‌ڵێ: منیش وتم فه‌رموون داواکارییه‌کانتان چیه؟\nکامه‌ران به‌درخان وتی: یه‌که‌میان 3 که‌سمان چاوه‌ڕوانی په‌تی سێداره ده‌که‌ن، سزای له سێداره‌دانیان هه‌ڵگرن، ئه‌و سیانه‌ش ئه‌مانه‌ن: (غه‌نی بلوریان، عه‌زیز یوسفی، حه‌مه عه‌لی عه‌مۆی).\nدووه‌م داواکاریمان ئه‌وه‌یه، که ڕۆژنامه‌یه‌کی کوردی له ئێران ده‌ربکه‌ن.\nعیسا پژمان له وه‌ڵامدا ده‌ڵێت: من باوه‌ڕ ده‌که‌م، که جه‌ناب عالی داواکاریه‌که‌تان قبوڵ ده‌کات، ئیشا الله.\nعیسا له هه‌مان باسدا ئه‌ڵێ: هه‌ر له‌و سه‌رده‌مه‌دا له لایه‌ن ساواکه‌وه (سدیق مفتی زاده) و (سواره ئیلخانی زاده) ڕاسپێندرابوون، که پڕوپاگه‌نده بکه‌ن که شا پیاوێکی باشه، به‌ڵام خوێندکارانی کورد له ئه‌وروپا په‌لاماریان ده‌ده‌ن و سه‌ریان ده‌شکێنن.\nپاش ئه‌وه‌ی عیسا پژمان چاوی به شا ده‌که‌وێت و داخوازیه‌که‌ی کامه‌ران به‌درخان بۆ شا به‌یان ده‌کات، شا ڕازی ده‌بێت و فه‌رمان ده‌دات که ڕۆژنامه‌یه‌کی کوردی ده‌ربکرێت، به‌ڵام له ژێر چاودیڕێ ساواکدا بێت.\nئه‌و سێ که‌سه‌که‌ی به سێداره‌دان حوکم درابوون بۆیان ده‌که‌ن به زیندانی هه‌تا هه‌تایی.\nدوای ئه‌وه ڕۆژنامه‌یه‌کیش ده‌رده‌که‌ن به ناوی (کوردستان)، به‌ڵام جگه له بابه‌تی ئاینیی، ڕێگه ناده‌ن، هیچ باسێکی دیکه‌ی وه‌ک کۆمه‌ڵایه‌تیی و سیاسیی تێدا بڵاو بکه‌نه‌وه.\nشوکروڵای بابانیش ئه‌و کاته ساواکی ده‌بێت، ئه‌و خۆی ئه‌ڵێ: (ساواکی بوون جێی شانازیبوونه، چونکه ئه‌و کاته هه‌موو که‌س نه‌یده‌توانی بێت به‌ساواک، مانگانه 300 تومه‌نمان وه‌ر‌ده‌گرت).\nئه‌حمه‌د موفتی زاده پاره‌ی وه‌رنه‌گرت، ئه‌و ته‌نها خه‌ریکی وه‌رگێڕانی (هه‌زار شه‌و یه‌ک شه‌وه) بوو، هه‌روه‌ها بابه‌تی ده‌باره‌ی نوێژ و ڕۆژوو بڵاو ده‌کرده‌وه، کاتێکیش ئه‌حمه‌دی مفتی زاده زانی له‌لایه‌ن ساواکه‌وه به‌ڕێوه ده‌چێت، ئه‌و وازی هێنا، ئیتر هیچی بۆ ڕۆژنامه‌که نه‌نووسی.\nهه‌روه‌ها پاش ده‌رچوونی یه‌ک دوو ژماره، ساواک نه‌یده‌هێڵا ڕۆژنامه‌که، له‌کوردستانی ئێران بڵاوبێته‌وه، هه‌موویان کۆده‌کرده‌وه و ده‌یاننارد بۆ کوردستانی عێراق.\nعه‌بدولکه‌ریم قاسم و مه‌سعود بارزانی


سامان وەستا بەکر3/10/2020 323 جار بینراوە\nبۆ نووسەرانی ئەرمەن ئەمە هەوڵێکی ئازەرییەکان بوو بۆ بەکارهێنانی کورد لە دژی ئەرمەن و دابڕاندنی هەرێمی نەگۆڕنە - قەرەباخ لە ئەرمەنستان. لە هەمان کاتا هەوڵی مۆسکۆ بوو بۆ لەنێوبردنی دوا پێگەی سەربەخۆیی ئەرمەن لە ناوجە چیاییەکانی باشوری قەفقاز. بۆ ئازەرییەکانیش کوردستانی سوور ئامێرێک بوو بە دەست مۆسکۆوە بۆ ئەوەی ئازەرییەکان ناچار بکات گوێڕایەڵ و ملکەچی بن لە بوارەکانی نەوت و پەیوەندی لە گەڵ تورکیا و جیهانی تورکیدا.


���� ������ - ��������� ���������� ��� 10 �������\n:: ����� ����� ���� ��� ����� �������\t(������� : - - �����: 07:24 PM - �������: 05-21-2013)\n� ���� ����� � ����� ����� ��� (���� ����� ���� ������� ������ ����� �� )\t(������� : - - �����: 07:23 PM - �������: 05-21-2013)\n� ����� ����� � ����� ������ (���� ����� ���� ������� ������ ����� �� )\t(������� : - - �����: 07:23 PM - �������: 05-21-2013)\n� ����� ����� ����� ���� ����\t(������� : - - �����: 07:23 PM - �������: 05-21-2013)\n� ����� ��� � ����� ��� � ����� ��� (���� ����� ���� ������� ������ ����� �� )\t(������� : - - �����: 07:23 PM - �������: 05-21-2013)\n� ����� ������� - ����� ��� 2013 (���� ����� ���� ������� ������ ����� ��)\t(������� : - - �����: 07:22 PM - �������: 05-21-2013)\n� ������ ����� ������� ���� ������ ������� ������ ��� ��� mp3 �����\t(������� : - - �����: 07:22 PM - �������: 05-21-2013)\n� ������ ����� ��� ������ ����� ����\t(������� : - - �����: 07:22 PM - �������: 05-21-2013)\n� ���� ����� ������ ��� ���� ���� ����� ����� ��������\t(������� : - - �����: 07:22 PM - �������: 05-21-2013)\n� ya haoot ����\t(������� : - - �����: 07:21 PM - �������: 05-21-2013)\n������� ������� �������� ��� ��������� ��������� ���������� > �ە�� ���ە� � ������� ����� > ����ڕ�� ���� ������\n��� ����� ��� �������ʿ ���� ������ ������� ��������� ����� ������� ������� ����� ������� ����� ���� ���� ������� ������ ����ڕ�� ��� �ڕ��ی� ��ی���� �� � ��������ی ���� ی��� �ڕ��ی ��ی���ی�� �ۆ ������ �坘���� ����� ������� #1 12-22-2011, 06:03 PM\n���������� ���� ������ Black ��� ������� : 6886 ����� ������� : Nov 2010 ���� ������� : 914 ��� ��� ����� : 07-18-2012 (02:05 AM) ����� : 24 ������� : ���� ��������� : 271 [\n] ���� ������ _�ۆ ��� ���ێ�� �� �ێ�� �\n���� ��� ���� ���ێ�ێ �\n��ڵ������ ���ێ�� �� ...\nی�� ���� �� �����ێ�ێ !. 2_�����ۆ ����ێ�� �� �ڵ� �\nی���� ��� � �ێ�� �����\n���ی���ی� �ێ������� �\n�ۆ���ی��ی� ��� � �����. 3_����ی� ���� ������ �� �\n�ۆ �ڵ� ����� ������\n�ی�� �ێ� �� ����ێ���� ...\n��ێ� ����� �� ����� ���� !. [��� ������� �������� ��������� ������ ���� ������� . ���� ��� �������] ���� �� ��� ��������� ��� ��� ������ ���� �� ����� ��� ������ ����� ������ : 288 ������� ������� �\n: 0.30 ����� MMS ~\nrenas_kurd ������ ���� ������ ����� ����� ���� ��� renas_kurd ����� �� ��������� ���� ����� renas_kurd ����� ����� del.icio.us Digg StumbleUpon Google ������� �������� ��� « ������� ������\n�� ������ ����� ������ ����� �� ������ ���� ��� �������� �� ������ ����� ����� �� ������ ����� �������� BB code ����� ���������� ����� ��� [IMG] ����� ��� HTML �����Trackbacks are ����� Pingbacks are ����� Refbacks are ����� ������ ������� Facebook Comments by: ABDU_GO - ���� ������� ������� ������ ���� 07:57 PM. -- RONI ---- KURD -- kurd-style -- ���� -- seo_style_9adq_ala7sas1 -- Arabic -- ������� ������� ��� -


ڕۆژنامەیەکی ئەمەریکی بڵاوێکردەوە، هاووڵاتییەکی فەلەستینی 14 کەسی خێزانەکەی لە شەڕەکەی ئەم داوییەی حەماس و سوپای ئیسرائیل لە غەزە لەدەستداوە و لەئێستادا بەدیار هاوسەرە بریندارەکەیەوە لە نەخۆشخانەیەکی کەرتی ڕۆژئاوای ئەو وڵاتەدا گیری خواردووە.\nبەگوێرەی ڕاپۆڕتێکی ڕۆژنامەی "واشنتۆن پۆست"ی ئەمەریکی ( 30ی ئایاری 2021) هاوڵاتییەکی فەلەستینی بەناوی "عەلا ئەبوعوف" لەهێرشێکی ئاسمانیی فڕۆکەکانیی ئیسرائیل 14 کەسی لەخێزانەکەی لەدەستداوە کە دووانیان کچی بوون.\nئاماژەی بەوەشکردووە، ئەبو غەوف چەند ڕۆژێک لەمەوبەر توانیویەتی تەرمی هەردوو کچەکەی بەناوەکانی ( شیما و روان) لەژێر دارو پەردووی خانووە ڕووخاوەکەیدا دەربهێنێت و بەخاکیان بسپێرێت".\nڕاپۆرتەکە ئاماژەی بەوەشکردووە، "هاوسەرەکەی ئەبوعوف بەهۆی سەختی برینەکەیەوە لەژێر چاودێری چڕی پزیشکیدایە لە یەکێک لەنەخۆشخانەکانی کەرتی ڕۆژئاوا، ئەوەش بەهۆی ئەوەی نەخۆشخانەکانی غەزە بەدەست کەمی خزمەتگوزارییە پزیشکییەکانەوە دەناڵێنن، بۆیە ئەبوعوف لە ئێستادا نازانێت کەی جارێکی دیکە بەدیداری هاوسەرەکەی شاد دەبێتەوە".\nبەگوێرەی ڕاپۆرتەکە، "تائێستا هاوسەرەکەی ئەبوعۆف بەگیان لەدەستدانیی دوو کچەکەی نازانێت، چونکە ئەبۆعوف نەیویستووە ئەو هەواڵە ناخۆشەی پێی بڵێت نەوەک زیاتر دۆخی تەندروستیی خراپتربێت".\nواشنتۆن پۆست، ئەوەشی خستووەتەڕوو، "ئەبۆعوف کە تەمەنی ( 48) ساڵە لە ئێستادا ناتوانێت بەهیچ شێوەیەک بیر لە دووبارە بنیاتنانەوەی ماڵە ڕووخاوەکەی بکاتەوە، چونکە ئەو لە ئێستادا هەموو هەوڵەکانی بۆچارەسەرکردنی هاوسەرە بریندارەکەی و بژێوی منداڵەکانی تریەتی کە لە ئاگری شەڕەکە ڕزگاریان بووە."\nپێش دووهەفتە لەمەوبەر شەڕ لەنێوان گروپی حەماس لەغەزە و سوپای ئیسرائیل ڕوویدا و لە ئاکامدا دەیان هاووڵاتی فەلەستینی و ئیسرائیلی کوژران و بریندابوون.\nبەهۆی چەند ’’میمۆرییەکەوە’’ کیم جۆن ئون بە بەرچاوی 500 کەسەوە هاووڵاتییەکی لەسێدارە دا\n2021.05.30 - 09:30\n’’ڕێکەوتنی گەورە و سودى دوو لایەنە’’..دووەمین پێشانگای بازرگانی تایبەتی ئێران لە سلێمانی\n2021.06.11 - 20:03\nیەکەم رونکردنەوەى فەرمى لەبارەى فرۆشتنی ئەندامی نێرینە\n2021.05.25 - 15:33\nبەرپرسێکى باڵاى حەماس پێشبینى ڕاگەیاندنى ئاگربەست لەگەڵ ئیسرائیلدا دەکات\n2021.05.20 - 10:22\nزەیف.. ئەو سەرکردەیەی حەماس کە حەوت جار لە هەوڵی تیرۆرکردن ڕزگاری بووە\n2021.05.19 - 15:13\nحەماس داوایەکی بەپەلە لە ئێران دەکات\n2021.05.19 - 09:29\nوادەیەك بۆ ئاگربەستی ئیسرائیل و حەماس ئاشكرا كرا\n2021.05.19 - 00:32


یۆنان؛ کەمپێکی تری کۆچبەران کەرەنتینە کرا دوای ئەوەى کۆچبەرێک توشی کۆرۆنا بوو - The Migrant Project\nبەرپرسانی یۆنان کەمپێکی تری کۆچبەرانی لەسەر خاکی سەرەکی بە “بە تەواوەتی دابڕی” دوای ئەوەى پشکنینی کۆرۆنای کۆچبەرێکی تەمەن 53 ساڵی ئەفغانی پۆزەتیڤ دەرچوو.\nکۆچبەرە توشبووەکە لەگەڵ خێزانەکەیدا لە کەمپی مالاکاسا لە نزیک ئەسینای پایتەخت لەگەڵ هەزار و 800 کەسدا دەژین.\nکەمپی مالاکاسا دووەم کەمپی کۆچبەرانە کە بەهۆی کۆرۆناوە کەرەنتینە دەکرێت دوای ئەوەى هەفتەى ڕابردوو کەمپی ڕیتسۆنا کەرەنتینە کرا، داخستنی ئەو کەمپەش دوای ئەوە هات 20 لە کۆچبەران پشکنینەکانیان بە پۆزەتیڤ دەرچوو.\nزیاتر لە 110 هەزار کۆچبەر لە چەند کەمپێکی زۆر خراپدا لە سەرانسەری یۆناندا دەژین، نزیکەى 40 هەزار لەو کۆچبەرانە لە دورگەکاندا دەژین. نۆتیس میتاراچی، وەزیری کۆچی یۆنان جەختیکردەوە کە “پلانێکی بەپەلە و لەناکاو هەیە بەڵام زۆر سەختە کە لەسەر دورگەکان جێبەجێ بکرێن.”\nهاوکات بەرپرسانی یەکێتی ئەوروپا و ڕێکخراوە مرۆییەکان داوایان لە بەرپرسانی یۆنان کردووە کۆچبەران لە دورگەکانەوە بگوازنەوە بۆسەر خاکی سەرەکی چونکە “کەمپەکان شوێنێکی زۆر لەبارن” بۆ بڵاوبوونەوەى ڤایرۆسی کۆرۆنا.\nئیڤا کۆسێ، لێکۆڵەری یۆنانی لە ڕێکخراوی هیومان ڕایتس وۆچ دەڵێت، “جیاکردنەوە و گرتنەبەری ڕێوشوێن و ڕێکاری خۆپارێزی و ڕێگری لە نەخۆشی کۆرۆنا ئەستەمە لە کەمپە قەرەباڵغەکاندا بەهۆی کۆکردنەوەی هەزاران ژن، پیاو و منداڵ بە کۆمەڵ تیاندا.”


پەیامی سكرتێری كۆمەڵەی زەحمەتكێشانی كوردستان بۆ بەشداربووانی كۆڕی رێزگرتن لە حەسەنی قزڵجی – زاگرۆس پۆست\nماڵەوە / کوردستان / پەیامی سكرتێری كۆمەڵەی زەحمەتكێشانی كوردستان بۆ بەشداربووانی كۆڕی رێزگرتن لە حەسەنی قزڵجی\nپەیامی سكرتێری كۆمەڵەی زەحمەتكێشانی كوردستان بۆ بەشداربووانی كۆڕی رێزگرتن لە حەسەنی قزڵجی\nپێنج شه‌ممه 1 كانونی یه‌كه‌م 2016\tکوردستان, هەواڵ 225 جار خوێنراوه‌ته‌وه\nسكرتێری كۆمەڵەی زەحمەتكێشانی كوردستان بۆ یادی لەدایكبونی روناكبیر حەسەن قزڵجی پەیامێك ئاراستەی لیژنەی سەرپەرشتی رێزگرتن لە مامۆستا حەسەن قزڵجی دەكات.\nلەگەڵ سڵاو و ڕێز!\nخوشحاڵم کە ئەو دەرفەتەم بۆ ڕەخسا هەرچند لە دورەوە، بەڵام هەستی خۆم بەرانبەر بە ئینسانێکی بلیمەتی کوردستان دەرببڕم. گەلێک سپاس بۆ سازدەرانی ئەم کۆڕی رێزگرتنە کە وەفایان بۆ تێکۆشەران و ئەدیبان شایانی رێزگرتنە. مامۆستا حەسەنی قزڵجی نە تەنیا تێکۆشەرێکی دێرینە کە هەموو ژیانی خۆی بۆ ئەوە تەرخان کرد کە بۆ یەکسانی حەول بدات، بەڵکوو لە بواری ئەدەبیش خاوەنی جیگە و پێگەیەکی گرینگە. ئەو تەنزنوسێکی بە توانا بوو کە خەڵکی سادە و ساکاریش لە نووسینی تێدەگەیشتن، کاک حەسەنی قزڵجی لە ناو نووسەرانی کورددا سەبکی تایبەت بە خۆی هێنا و بوو بە ساحێب مەکتەب و شێوازێکی نوێ لە نووسیندا. هەر بۆیەش زۆر کەس بە عەزیزنەسیەنی کوردی دەزانن. بەڵێ ئەگەر سوارە و حەسەنیانیو… سوارچاک و پێشەنگی شیعری نوێی کوردی بوون، حەسەن قزڵجیش مامۆستای تەنزنوسی و سادەنووسین بوو.\nلە بواری سیاسیش مامۆستا حەسەنی قزڵجی، وەک زۆری دیکە بێ هەڵە و پەڵە نەبوو، بەڵام حاشای لێناکرێ لە ناو چەپی کوردستاندا لەو رچەشکێنانە بە ئەژمار دێت کە بۆ دنیای بێ چەوسانەوە تێکۆشا، نیەتی پاک و ئینسانی هەبوو و لەسەر پەیمانی خۆشی راوەستاو و ڕاستگۆ بوو. بۆیە لەم بوارەشدا شایانی رێزگرتن و خۆشەویستییە. یادی بەرز و بەڕێز بێ.\nسکرتێری گشتیی کۆمەڵەی زەحمەتکێشانی کوردستان\n٢٣. ١١. ٢٠١٦


Diplomatic Magazine | دواى داگیركردنى، سه‌ددام كێى كرده سه‌رۆكوه‌زیرانى كوه‌یت؟\nبۆچى سه‌ددام كوه‌یتى به‌خاكى عێراق ده‌زانى‌و داگیرى كرد؟\nدواى داگیركردنى، سه‌ددام كێى كرده سه‌رۆكوه‌زیرانى كوه‌یت؟\nسۆران قادر ئه‌حمه‌د\n28 ساڵ تێپه‌ڕ ده‌بێت به سه‌ر داگیركردنی كوه‌یت له‌لایه‌ن عێراقه‌وه\nبه فه‌رمانی سه‌ددام حسین چوار فیرقه‌ی هێزه تایبه‌ته‌كانی له پاسه‌وانی كۆماری (حامورابی، ئه‌بوخنه‌سر، مه‌دینه‌ی منه‌وه‌ره، توكل علی الله) چه‌ند ڕۆژێك پێش هێرشه‌كان برابوونه نزیك سنوره‌كانی كوه‌یت، به‌ڵام ئه‌وه بڵاوكرایه‌وه مه‌به‌ست له جوڵاندنی ئه‌و هیزانه به‌مه‌به‌ستی مه‌شقكردنه له بیابانه‌كانی باشوردا.\nبه فه‌رمانی سهد‌دام حسین كاتژمێر دووی به‌ره‌به‌یانی رۆژی پێنج شه‌ممه 8 ی شوباتی1990 هێزه تایبه‌ته‌كان سنوری كوه‌یتیان به‌زاندو هێرشی یه‌كه‌م له‌لایه‌ن هه‌ر چوار فرقه سه‌ربازییه‌كه‌وه ئه‌نجامدرا، كه جگه له چه‌كی قورس 25 هێلیكۆپته‌رو چه‌ند فرۆكه‌یه‌كی جه‌نگی پاڵپشتی ده‌كردن، جگه له پشتیوانی 100 هه‌زار سه‌ربازی دیكه كه‌له قۆناغی دووه‌مدا هێرشیان كردو سه‌ره‌نجام كوه‌یتیان داگیر كرد، ئه‌م داگیركاریه حه‌وت مانگی خایاند، سه‌ددام كوه‌یتی وه‌ك نۆزده‌یه‌مین پارێزگای عیراق ڕاگه‌یاند.دواى سه‌ركه‌وتنه‌كه‌ی له داگیركردنی كوه‌یت سه‌ددام حسه‌ین عه‌لا حسینی وه‌ك وه‌ك سه‌رۆكوه‌زیرانی كوه‌یت دانا (حكومه‌تی كاتی كوه‌یتی ئازاد) عه‌لی حه‌سن مه‌جید حاكم و حوكمی ڕاسته‌قینه‌ی كوه‌یت بوو، هه‌موو خێزانی شاهانه‌ی كوه‌یت ئاواره بوون.\nسه‌ددام هه‌ر له سه‌ره‌تای بوون به سه‌رۆككۆماری عێراق هه‌میشه خه‌ونی به‌وه‌وه ده‌بینی كه كوه‌یت وه‌ك نۆزده‌یه‌مین پارێزگای عێراق بخاته سه‌ر وڵاته‌كه‌ی، چونكه کوه‌یت هەتا جەنگی یەکەمی جیهان ناوچەیەکی بیابانی و دەوار نشین و وێران و دواکەوتو بووە\nبۆچی سه‌ددام كوه‌یتی به پارێزگایه‌ك له عێراق ده‌زانی؟\nسه‌ددام هه‌ر له سه‌ره‌تای بوون به سه‌رۆككۆماری عێراق هه‌میشه خه‌ونی به‌وه‌وه ده‌بینی كه كوه‌یت وه‌ك نۆزده‌یه‌مین پارێزگای عێراق بخاته سه‌ر وڵاته‌كه‌ی، چونكه کوه‌یت هەتا جەنگی یەکەمی جیهان ناوچەیەکی بیابانی و دەوار نشین و وێران و دواکەوتو بووە، بەڵام دوای دۆزینەوەی نەوت لە لایەن نیردراوی دەریاوانی ئینگلیز، سەرکەوتنیان لە هەڵکەندنی یەکەم بیرە نەوت لە سالی 1937 دەرگای خێر خۆشی لەو شێخ نشینە گەرمەسێرە کراوەته‌وه.\nلە ساڵی1961 بەریتانیا بڕیاریدا سەربەخۆیی بدات بە کوێت، بەڵام سەرۆکوەزیری عێراق زەعیم عەبدولکەریم قاسم حەوت رۆژ پاش دەرچوونی ئەو بڕیارە، لەکۆنگرەیەکی ڕۆژنامەوانیدا لە ناو وەزارەتی بەرگری لە رۆژی 25ی حەزیرانی 1961داوای کرد کوێت بخرێتە سەر عیراق، لەسەر ئەو بنەمایەی لەسەردەمی حوکمی عوسمانیدا قەزایەک بووە لە سنجه‌قی به‌سره، بەڵام بەریتانیا کوێتی لە پەلاماردان پاراست، به‌ڵام ساڵی 1963 عیراق بەئیمزای سەرۆککۆمار ئەحمەد حەسەن به‌كر بەفەرمی دانی بە سەربەخۆیی کوه‌یتدا نا، سه‌ددام به پشت به‌ستن به حوكمی عوسمانیه‌كان كوه‌یتی به خاكی عێراق ده‌زانی هه‌ر له سه‌ر ئه‌وه‌ش بوو په‌لاماری كوه‌یتی داوه له ژێر بیانووی تردا.\nئه‌م ڕووداوه دوژمنكاریه‌كی مه‌ترسیدار بوو كه له مێژووی نوێدا نه‌بینرابوو، له‌و كاته‌دا جیهان هۆكاری ئه‌وه‌ی نه‌زانی كه بۆچی وڵاتێك هێرش ده‌كاته سه‌ر وڵاتێكی دراوسێی كه بێ كێشه‌یه‌و هه‌روه‌ها مسوڵمانو‌و عه‌ره‌بیشه.\nڕووداوه‌كه له‌سه‌ر ئاستی عه‌ره‌بی و ئیسلامی ئازار به‌خش بوو، به‌ڵام له‌سه‌ر ئاستی نێوده‌وڵه‌تی ، ده‌وڵه‌تانی جیهان ئیدانه‌ی ئه‌م كاره‌ی عێراقیان كرد ، به‌و پێیه‌ی كارێكی دوژمنانه‌ی عێراقه دژی كوه‌یت، هه‌روه‌ها وڵاتان له باكور و باشور له رۆژهه‌ڵات و ڕۆژئاوا كۆبوونه‌وه و یه‌ك هه‌ڵوێستی خۆیان ده‌ربری و هاوپه‌یمانێتیه‌كیان بۆ ڕزگار كردنه‌وه‌ی كوه‌یت پێكهێنا، كه پێكهاتبوو له 34 وڵات، له‌و بارودۆخه‌دا چه‌ندین كۆنگره له‌و باره‌یه‌وه به‌سترا، وه‌ك ( كۆنگره‌ی جه‌ده‌ی نێوده‌وڵه‌تی ) هه‌روه‌ها چه‌ندین لیژنه‌ش پێكهێنرا كه وایكرد گه‌لی كویت بمێنێته‌وه‌و به‌رگه بگرێت.\nدوای چه‌ندین فشار بۆ سه‌ر عێراق كه هێزه‌كه‌ی له كویت بكێشێته‌وه، به‌ڵام هه‌موو ئه‌مانه سه‌ركه‌وتوو نه‌بوون عیراق له كوه‌یت مایه‌وه، هه‌روه‌ها نه‌ته‌وه یه‌كگرتوه‌كان و ئه‌نجومه‌نی ئاسایشی نێوده‌وڵه‌تی چه‌ندین بریاری ده‌ركرد كه عیراقی ناچار ده‌كرد بكشێته‌وه\nدوای چه‌ندین فشار بۆ سه‌ر عێراق كه هێزه‌كه‌ی له كویت بكێشێته‌وه، به‌ڵام هه‌موو ئه‌مانه سه‌ركه‌وتوو نه‌بوون عیراق له كوه‌یت مایه‌وه، هه‌روه‌ها نه‌ته‌وه یه‌كگرتوه‌كان و ئه‌نجومه‌نی ئاسایشی نێوده‌وڵه‌تی چه‌ندین بریاری ده‌ركرد كه عیراقی ناچار ده‌كرد بكشێته‌وه، به‌ڵام ڕژێمه‌كه‌ی عیراق گوێی به‌م بریارانه نه‌دا، بۆیه ئه‌نجومه‌نی ئاسایشی نێوده‌وڵه‌تی بریاری ژماره 678ی ده‌ركرد، كه عیراقی خسته ژێر به‌ندی 7،\nبه‌ندی حه‌وت بریتیه په‌یمانی نەتەوە یەکگرتوەکان لە ڕۆژی 26 حەزیرانی 1945 لە شاری سان فرانسیسکۆ لە ئەمریکا دەرچووە، بریتیە لە 19 بەش ( بەند ) کە تێکڕا 111 مادەیە، تەنیا باس لە بەندی حەوت دەکەین کە پێکهاتوە لە 13 مادە.\nتایبەتمەندی ئەو بەندە ئەوەیە ئەنجومەنی ئاسایش پابەند دەکات کە دەست بەکار بێت بۆ بەکارهێنانی هێزی نێو دەولەتی (هێزی سەربازی) بۆ تەمێکردن و سەرکوتکردنی ئەو دەوڵەتەی مەترسی بۆ سەر ئاشتی و ئاسایشی جیهان دروست دەکات وەک بەکارهینانی هێزی سەربازی بۆ دەستێوەردان و چارەسەری کێشە نیشتمانیەکان، به‌ندی حه‌وت لە هایتی و لیبیریا و ئەفغانستانیش پیادە کراوه.\nكۆمه‌ڵه بڕیارێكی به پاڵپشتی ئه‌و به‌نده ده‌ركرد بۆ ده‌رپه‌ڕاندنی سوپای عیراق له كوه‌یت. له‌و ماوه‌یه‌ی كه ئه‌نجومه‌نی ئاسایش كه به‌عیراقی دابوو هێزه‌كانی بكێشێته‌وه، ماوه‌كه له 15/2/1991 كۆتایی هات، له‌و ماوه‌یه‌شدا چه‌ندین سه‌ركرده‌ی جیهان هه‌وڵیان دا سه‌رۆكی عیراق ڕازی بكه‌ن له كوه‌یت بكشێته‌وه، به‌ڵام سه‌رجه‌م ده‌ستپێشخه‌ریه‌كان له‌لایه‌ن سه‌رۆكی عیراقه‌وه ڕه‌تكرایه‌وه.\nزۆرێك له سه‌ركرده‌كانی عه‌ره‌ب هه‌وڵیاندا بڕوا به سه‌رۆكی عێراق بكه‌ن كه بكێشته‌وه، به‌ڵام ئه‌م هه‌وڵانه‌ش سه‌ركه‌وتوو نه‌بوون. ئه‌و مۆڵه‌ته‌ی ئه‌نجومه‌نی ئاسایش بۆ عیراق دیاری كردبوو كۆتایی هات، ئه‌مه‌ش بووه خاڵی جیا كه‌ره‌وه له نێوان هه‌وڵی ئاشتیانه و به‌كارهێنانی هێز بۆ ڕزگاركردنی كوه‌یت، سه‌عاتی سفری رزگاركردنه‌وه‌ی كوه‌یت ده‌ستی پێكرد كه به ( گه‌رده‌لولی بیابان) ناسرا.\nهاوپه‌یمانیه‌تیه‌ك پێكهات بۆ لێدان له عیراق كه به هیزێ گه‌وره‌وپڕ چه‌كه‌وه به‌شداریان كرد به‌م شێوه‌یه‌ی خواره‌وه\nژ وڵات هێزی مرۆیی ده‌بابه مه‌دفه‌عی ساروخ\n1 ئه‌مریكا 405000 2550 810 3400\n2 سعودیه 79000 213 166 491\n3 میصر 35000 358 215 252\n4 به‌ریتانیا 35000 276 72 150\n5 سوریا 15000 372 126 226\n6 فه‌ڕه‌نسا 12500 168 60 104\n7 پاكستان 5000 ----- ----- -----\n8 كوه‌یت 4000 ----- ----- -----\n9 به‌نگلادیش 2000 ----- ----- -----\n10 ده‌وڵه‌تانی ڕۆژئاوا 7000 86 6 18\n11 ده‌وڵه‌تانی كه‌نداو 4000 ----- ----- -----\nسه‌عات دووی به‌ره‌به‌یانی رۆژی پێنج شه‌ممه 17/2/ 1991 هێزه هاوپه‌یمانه‌كان به فرۆكه‌ی جه‌نگی سه‌ربازگه‌كانی عیراقیان له ناوخۆی عیراق و كوه‌یت بۆردوومان كرد، ئامانجیش له بۆردوومانه‌كان بۆ لاوازكردنی توانای سه‌ربازی عێراق بوو، ئه‌م هێرشانه تا 24/2/1991 به‌رده‌وام بوو، دواتریش هێرشی زه‌مینی دژی سوپای عیراق له ناو كوه‌یت ده‌ستی پێكرد، هێرشه‌كه به فرۆكه‌ی جه‌نگی پاڵپشتی ده‌كرا.\nله‌رۆژی دوو شه‌ممه 25/2/1991 هێزه هاوپه‌یمانه‌كان به‌سه‌ر عێراقدا سه‌ركه‌وتن و هێڵی پێشێوه‌ی عیراقیان تێكشكاندو له پێنج میحوه‌ره‌وه چوونه ناو كوه‌یته‌وه، هێزی كوه‌یت و سعودیه له میحوه‌ری باشور و باشوری رۆژئاوا بوون، هێزه‌كانی تریش له میحوه‌ره‌كانی تر بوون، به‌م شێوه‌یه هێزی عێراق گه‌مارۆ دران، له‌و كاته‌دا هێزه عیراقیه‌كان ده‌ستیانكرد به وێران كردنی بیناو شوێنه گشتی و تایبه‌ته‌كان.\nله كۆتایدا ژه‌نه‌راڵ " نۆرمان شوارزكۆف" فه‌رمانده‌ی هێزه هاوپه‌یمانه‌كان جه‌ختی كرده‌وه كه هێزه‌كانیان چه‌ند ئامانجێكی دیاری كراویان پێكاوه‌و زیاتر له 5500 دیلی عیراقیش خۆیان ڕاده‌ستی هاوپه‌یمانان كردووه. رۆژی سێ شه‌ممه 26/2/1991 هێزه هاوپه‌یمانه‌كان توانیان كوه‌یت رزگار بكه‌نه‌وه، ئه‌مه‌ش دوای ئه‌وه‌ی هێزی عیراقیان گه‌مارۆ داو داڕمان. له ڕۆژانی 26 و27/2/1991 زیاد له ده هه‌زار سه‌ربازی گه‌ڕاوه‌ی عێراق كه‌له ڕێگه‌دابوون بۆ گه‌ڕانه‌وه بۆ ناو خاكی عیراق كرانه ئامانجی هێزه ئاسمانیه‌كان، عیراق له گه‌ڕانه‌وه‌یدا زۆرترین زیانی به‌ركه‌وت، ئه‌و ڕێگایه ناونرا (ڕێگای مه‌رگ) (گریق الموت) High way of Death كه به فه‌رمی ناسراوه به شه‌قامی 80 ئه‌و شه‌قامه كه‌وتۆته نێوان هه‌ردو شاری كوه‌یت له وڵاتی كوه‌یت وشارۆچكه‌ی سه‌فوان له به‌ێره‌ی باشوری عیراق، شه‌قامه‌كه له ساڵی 1990 له‌لایه‌ن ڕژێمی به‌عسه‌وه به‌كارهێنرا بۆ داگیركردنی كوه‌یت.\nریتچار نیڵ وته‌بێژ به‌ناوی هێزی ئه‌مریكیه‌وه ئاشكرای كرد: ( ئێمه سه‌ركه‌وتنین به‌سه‌ر عیراقدا).\nهێزه عێراقیه‌كان له هیچ شتێكدا سه‌ركه‌وتوو نه‌بوون جگه له وێرانكاری و سوتاندنی 600 بیره نه‌وت و پاڵاوگا له ناو كویتدا. سوپای كوه‌یت دووباره چووه‌وه ناو شاری كوه‌یت و ئاڵای كوه‌یتیان له مه‌یدانی\n( العلم) به‌رز كرده‌وه و رزگاركردنى ته‌واوی كوه‌یتیان ئاشكرا كرد.\nپاشان له خاڵی سه‌فوان چادرێك هه‌ڵدرا بۆ ئیمزا كردنی په‌یمانی شه‌ڕ وه‌ستاندن، شاندی سه‌ربازی سوپای عیراق پێكهاتبوو له لیوا روكن سوڵتان هاشم/ وه‌زیری به‌رگری عیراق و لیوا ڕوكن سه‌لاح عه‌بوود، شاندی سه‌ربازی هاوپه‌یمانان پێكهاتبوو له ژه‌نه‌ڕاڵ نورمان شوارسكۆف و خالید بن سوڵتان سه‌ركرده‌ی هێزه‌كانی عه‌ره‌ب و به ئاماده‌بوونی نوێنه‌ری ڕوسیا یفگینی بریماكۆف، له‌و دانیشتنه‌دا عێراق دانی نا به دۆرانی له شه‌ڕی كه‌نداوی دووه‌م، هه‌روه‌ها دانی نا به سنورو سه‌ربه‌خۆیی ده‌وڵه‌تی كوه‌یت، ئه‌مه‌ش جگه له سه‌لماندن و پابه‌ند بوون به قه‌ره‌بووكردنه‌وه‌ی ته‌واوی زه‌ره‌رو زیانه‌كانی كوه‌یت.\nبه هێرشكردنی عێراق بۆ سه‌ر كوه‌یت و گوێ نه‌دان به یاسا نێوده‌وڵه‌تیه‌كان دۆسته‌كانی پشتیان تێكردوو، هاوپه‌یمانیه‌ك له دژی پێكهات به‌مه‌ش سوپای عیراق زه‌ره‌روزیانێكی زۆری به‌ركه‌وت، به ڕاده‌یه‌ك 50% توانای سه‌ربازی له ده‌ستدا\nزیانه‌كانی جه‌نگی كوه‌یت به 177.6 ملیار دۆلار خه‌مڵێنراوه، نه‌ته‌وه‌یه‌كگرتووه‌كان بڕیاریدا37.2 ملیار دۆلار بدرێت به كوه‌یت بۆ قه‌ره‌بوو كردنه‌وه‌ی زه‌ره‌رو زیانه‌كانی له ئه‌نجامی وه‌ستانی به‌رهه‌مهێنانی نه‌وت سوتاندنی بیره نه‌وته‌كانی، جگه له زیانه‌كانی تر كه ده‌بێت عیراق له 5% له فرۆشی نه‌وت بدات كه تا ساڵی 2013ی خایاند.\nنه‌ته‌وه یه‌كگرتوه‌كان له سایتی فه‌رمی خۆی ئه‌وه‌ی ڕاگه‌یاند له به‌رواری 27/6/2013 ئه‌نجومه‌نی ئاسایشی نێوده‌وڵه‌تی به زۆرینه‌ی ده‌نگی بڕیاری 2107ی سه‌باره‌ت به عیراق ده‌ركرد و له ژێر به‌ندی حه‌وت ده‌ریكرد.\nبه هێرشكردنی عێراق بۆ سه‌ر كوه‌یت و گوێ نه‌دان به یاسا نێوده‌وڵه‌تیه‌كان دۆسته‌كانی پشتیان تێكردوو، هاوپه‌یمانیه‌ك له دژی پێكهات به‌مه‌ش سوپای عیراق زه‌ره‌روزیانێكی زۆری به‌ركه‌وت، به ڕاده‌یه‌ك 50% توانای سه‌ربازی له ده‌ستدا، به ته‌واوه‌تی بووه هۆی لاوازی عێراق له هه‌موو ڕوویه‌كه‌وه، له باكورو باشوری وڵات ئه‌م ده‌رفه‌ته قۆسترایه‌وه له باشوری عیراق شیعه مه‌زهه‌به‌كان ڕاپه‌رینیان ده‌ستپێكرد به‌ڵام ڕاپه‌ڕینه‌كه سه‌ری نه‌گرت و هه‌ر به‌زوویی كپكرایه‌وه.\nگه‌لی كوردو هێزه كوردیه‌كانیش له كوردستان هه‌وڵی ده‌رپه‌ڕاندنی حكومه‌تیان دا له كوردستان، ئه‌وه‌بوو له 5 ئازاری 1991 ڕاپه‌رێنی سه‌رتاسه‌ری له كوردستان سه‌ری هه‌ڵداو ته‌واوی ڕژێمی به‌عسیان له كوردستان ڕاماڵی.\nتا ئێستا هیچ ده‌زگایه‌كی فه‌رمی نێوده‌وڵه‌تی هۆكاری هێرشه‌كانی به ته‌واوه‌تی ڕوونه‌كردۆته‌وه، به‌ڵام به پێی لێكۆڵینه‌وه نافه‌رمیه‌كان ئه‌م هۆكارانه‌یان وه‌ك هۆكاری هێرشه‌كانی عیراق بۆ سه‌ر كوه‌یت دیاری كردووه :\n1. فراوانخوازی سهد‌دام حسین كه ده‌یویست ده‌سه‌ڵاتی له سنوره‌كه‌دا فراوان بكات.\n2. عێراق له ڕووی ئابوریه‌وه له بارێكی ناهه‌مواردا بوو، سه‌دام ویستویه‌تی له ڕێی داگیركردنی كوه‌یته‌وه عیراق له‌و دۆخه ڕزگار بكات.\n3. كوه‌یت له هه‌ندێك شوێن زیاده‌ڕه‌وی كردبوه سه‌ر بیره نه‌وته‌كانی عیراق ئه‌مه‌ش به‌هانه‌ی داوه‌ته عیراق تا هێرش بكاته سه‌ر كوه‌یت.\n4. دوای هێرشه‌كان سه‌دام ڕایگه‌یاند هه‌ڵگه‌ڕانه‌وه له ناو سوپای كوه‌یتدا سه‌ری هه‌ڵداوه كوه‌یت داوای هاوكاری سه‌ربازی كردووه.\nله كۆتاییدا سوپای عیراق دۆڕاو بووه هۆی لاواز بوونی عیراق له ڕووی سه‌ربازیه‌وه، به‌شێكی ئه‌و كه‌ره‌سته سه‌ربازیانه‌ی له داگیركردنی كوه‌یتدا به‌كاری هێنان، له‌لایه‌ن فڕۆكه‌كانی هاوپه‌یمانانه‌وه سوتێنران و له ناوبران.\nدوای هه‌شت مانگ له ئاواره‌یی میری كوه‌یت له 15ی ئازاری 1991 گه‌ڕایه‌وه كوه‌یت.\nبێگومان له ناو سوپای عێراقدا هه‌زاران سه‌ربازی كورد هه‌بوون، كه به‌شداربوون له جه‌نگی داگیركردنی كوه‌یتدا، به‌ڵام سه‌ربازه كورده‌كان، له هه‌ره به‌ڕه‌وشترین سه‌ربازه‌كانی ناو سوپابوون، ڕاسته ئه‌وان به‌شداری ئه‌و جه‌نگه‌یان كردووه، به‌ڵام زیانیان به كه‌ل وپه‌لی هیچ كوه‌یتیه‌ك نه‌گه‌یاندووه، لێره‌دا چیرۆكی ئه‌و سه‌ربازه كوردانه ده‌خه‌ینه ڕوو كه به‌شداری ئه‌و جه‌نگه‌یان كردووه.\nمحه‌مه‌د حاجی فه‌تاح له لیوای 606 فه‌جی 3 سریه‌ی 3 له سه‌ریه‌كه‌ی قه‌ڵه‌م بووه ده‌ڵێت: ئه‌و سریه‌یه‌ی من تیایدا قه‌ڵه‌م بووم ئه‌ركی پاراستنی شوێنه هه‌ستیاره‌كانمان له ئه‌ستۆدابوو، پاراستنی باڵوێزخانه‌ی ئه‌مریكاو به‌ریتانیاو پیرۆ له ئه‌ستۆی سریه‌كه‌ی ئێمه‌دابوو له نزیك بورجه‌كانی كوه‌یت. ئه‌و ڕۆژه‌ی هێزه‌كانی هاوپه‌یمانان كه 17/2/1991 بوو له ئاسمانه‌وه له‌لایه‌ن فڕۆكه‌وه هێرشكرایه سه‌ر سوپای عیراق، سوپایان توشی شپرزه‌یی كرد، لێره به دوا له ناو سوپادا هیچ به‌رنامه‌و گوێڕایه‌ڵی سه‌ربازی نه‌ما له ناو سوپای عیراقدا، شه‌قامی 80 كه ده‌كه‌وێته نێوان كوه‌یت و شارۆچكه‌ی سه‌فوان له به‌ێره شایه‌تی ئه‌وه‌ن كه سوپای عیراق چه‌ند شپرزه بووه.\nئه‌و سه‌ربازه كورده چیرۆكه تاڵه‌كه‌ی كورت ده‌كاته‌وه‌و باسی گه‌ڕانه‌وه‌ی ده‌كات و ده‌ڵێت شه‌و بوو ڕامانكرد هه‌ركه‌سه‌و به‌لایه‌كدا، ئێمه چه‌ند سه‌ربازێك بوین له ناو دارستانێكی ده‌ستكردا خۆمان حه‌شاردابوو، دواتر ئه‌وێشمان جێهێشت به‌ڕێكه‌وتین به‌و هیوایه‌ی بگه‌ینه ناو خاكی عیراق، به‌رده‌وام بوین له ڕۆیشتن، به‌ڕۆژ له‌و چاڵانه‌دا خۆمان حه‌شار ده‌دا كه بۆ ده‌بابه‌كان هه‌ڵكه‌ندرابوون، هه‌ر چه‌نده ئۆتۆمبێل باشترین هۆكاره بۆ گواستنه‌وه‌و گه‌یاندن، به‌ڵام ئه‌و ڕۆژه خراپترین ئامراز ئۆتۆمبێل بوو، چونكه فڕۆكه‌كانی هاوپه‌یمانان هه‌ر جوڵه‌یه‌كی ئۆتۆمبێلیان ببینیایه لێیان ده‌دا، ئه‌و چه‌ند ڕۆژه‌ی خۆمان حه‌شاردابوو ته‌واو ماندوی كردبوین، هیچ خواردنێكمان لانه‌بوو، برسێتی هێزی له له‌شمان بڕیبوو، ئه‌وكات فیشه‌كیان به پاكه‌ت دابوو پێمان، فه‌لمان ده‌كردو پاكه‌ته‌كه‌یمان ده‌خوارد له پێناو ڕزگاركردنی گیانی خۆمان.\nمحه‌مه‌د له‌لایه‌ن هاوپه‌یمانانه‌وه بۆ ماوه‌ی 20 ڕۆژ دیلكراوه، چیرۆكی دیلكردنه‌كه‌ی وئازادكردنی خۆی بۆ گێڕاینه‌وه: له ڕۆیشتن به‌رده‌وام بوین، كه‌وتینه ناو هێزی هاوپه‌یمانانه‌وه، دیاربوو پێشتر له‌وێ دابه‌زێنرابوون، ئه‌وان ده‌ستگیریان كردین، له برسێتی وسه‌رما ڕزگارمان بوو، مامه‌ڵه‌یان زۆر باشبو له‌گه‌ڵمان، ترس به چاومانه‌وه دیاربوو، عه‌ره‌بێك كه له‌گه‌ڵ ئه‌مریكیه‌كان بوو پێی وتین مه‌ترسن ئێوه له ده‌ستێكی ئه‌میندان، دواتر ڕاده‌ستی سعودیه‌كانیان كردین سعودیه‌كان ئێمه‌یان له ناو مزگه‌وتێك دانا له نێوان سنوری سعودیه‌و عیراق كه پێیان ده‌وت مزگه‌وتی حه‌وانه‌وه‌ی حاجیان، مامه‌ڵه‌یان له نێوان كوردو عه‌ره‌ب جیاوازبوو، ئێمه‌ی كورده‌كانی ناو سوپای عیراق كه به‌شداری شه‌ڕی كوه‌یتمان كردبوو ده‌ستمان نه‌بوو له هیچ تاڵانی و سوتاندنی ماڵی كوه‌یتیه‌كاندا، به‌ڵام ڕاستی عه‌ره‌به‌كان ده‌ستیان له هیچ نه‌ده‌پاراست، ته‌نانه‌ت ده‌ستدرێژیان كردبوه سه‌ر ئافره‌تانیش، ئه‌و هه‌ڵوێستانه‌ی ئێمه بووبووه جێگه‌ی باس و سه‌رنجی ئه‌وان، ئه‌و كاته‌ی لای سعودیه‌كان بووین، عه‌ره‌به‌كان ده‌نگی ناڕه‌زایه‌تیان به‌رزبۆوه‌و ده‌یانگوت ئێمه كوڕی فه‌قیرین و سه‌ربازین و فه‌رمانمان جێبه‌جێكردووه، ئه‌فسه‌رێكی سعودی پێی وتن نه‌خێر وانیه، سه‌ددام نه‌بوو چووه كوه‌یت و ماڵی كوه‌یتیه‌كانی تاڵان كردو سوتاندنی، به‌ڵكو ئێوه‌ی شڕه‌خۆر بوون، ئێوه‌ش ده‌تانتوانی وه‌ك كورده‌كان ده‌ستتان بپاراستایه له ماڵی كوه‌یتیه‌كان كه وه‌ك ئێوه عه‌ره‌ب بوون.\nله ڕیگه‌ی مانگی سوره‌وه ڕاده‌ستی عیراق كراینه‌وه، هاتنه‌وه‌شمان بۆ عیراق ئاره‌زوو مه‌ندانه بوو، ده‌توانی له‌وێوه له ڕیگه‌ی مانگی سوره‌وه بڕۆیته ئه‌وروپا.\nیوسف عه‌لی سه‌ربازێكی تری كورده‌و به‌شداری شه‌ڕی كوه‌یتی كردووه، ئه‌و له لیوای 3 فرقه‌ی ده‌بابه بووه له مه‌رجه‌ب كاری كردووه، باسی گه‌ڕانه‌وه‌ی كرد، فه‌رمانیان پێكردین چه‌كه‌كانتان هه‌ڵگرن و بگه‌ڕێنه‌وه به‌ره‌و به‌ێره، فه‌رمانێكی سه‌یربوو، كاتژمێر 11 شه‌و به‌ڕیكه‌وتین به بێ هه‌ڵكردنی لایتی ئۆتۆمبێله‌كانمان به شه‌ش كاتژمێر ماوه‌ی سێ كیلۆمه‌ترمان بڕی، پێنجی به‌یانی گه‌یشتینه بازگه‌ی جه‌هره قافڵه‌ی ئۆتۆمبێله‌كان وه‌ستابوو، ئێمه وا‌مانزانی پشكنینه، كاتێكی كه‌می ڕۆیشتبوو به سه‌ر وه‌ستانماندا، من هه‌میشه چاوم له سه‌ر ئه‌و ئۆتۆمبێلانه‌بوو كه چه‌كه‌كانی مه‌رجه‌به‌كه‌یان پێبوو، چونكه هه‌مووی له ئه‌ستۆی من تۆماركرابوو، وه‌ك به‌رپرسی مه‌رجه‌ب بووم، چونكه به‌ڕێوه‌به‌ری مه‌رجه‌به‌كه عه‌ره‌بێك بوو ڕایكردبوو.\nفڕۆكه‌ی هاوپه‌یمانان له دواوه‌ی قافڵه‌كه‌یاندا، وه‌ستانی قافڵه‌كه‌ش هۆكاری پشكنینی بازگه‌كه نه‌بوو به‌ڵكو پێشتر پێشی قافڵه‌كه له‌لایه‌ن فڕۆكه‌كانه‌وه پێكرابوو، ئیتر هه‌ر سه‌ربازبوو ڕای ده‌كرد، ئینجا له ئۆتۆمبێله‌كانی مه‌رجه‌به‌كه‌مان بێخه‌م بووم، چونكه تێگه‌یشتم هیچ شتێك ڕزگار ناكرێت، سه‌دان سه‌رباز بریندابوون هاواری هاوكاریان ده‌كرد، هیچ كه‌سێك ئاوڕی لێنه‌ئه‌دانه‌وه، چونكه هه‌ر كه‌سه‌و له خه‌می ڕزگاركردنی گیانی خۆیدا بوو، به‌پێ كه‌وتینه ڕێگه فڕۆكه‌كان له سه‌ربازه‌كانیان نه ئه‌دا ته‌نها له ئۆتۆمبێلیان ئه‌دا، برسێتی هێزی له به‌ر بڕین، سێ ڕۆژ بێ نان ڕێگه‌مان كرد، ئه‌و مقه‌ڕانه‌ی چۆڵیان كردبوو ده‌چوین سه‌مونی ڕه‌قی چه‌ند مانگ له‌وه‌و پێشمان ده‌دۆزیه‌وه‌و ده‌مانخوارد. به‌شێوه‌یه‌كی سه‌یر ڕزگارمان بوو، گه‌ڕامه‌وه سلێمانی دوای شه‌ش ڕۆژ ڕاپه‌ڕینی كوردستان ده‌ستی پێكردو به‌عس ڕاماڵدرا له كوردستان، ئه‌وه‌ش بوه هۆكاری نه‌گه‌ڕانه‌وه‌م بۆ سه‌ربازی.\nعه‌بدوڵا فارس ناسراو به عه‌بدوڵا ساڵه‌یی سه‌ربازێكی دیكه‌ی كوردی ناو سوپای عێراق بووه كه به‌شداری شه‌ڕی كوه‌یتی كردووه، له لیوای 31 فرقه‌ی 51 ئه‌و باسی له سه‌ختیه‌كانی كاتی گه‌ڕانه‌وه‌ی ده‌كات كه له ڕێگادا چی بینیوه‌و ده‌ڵێت: دیمه‌نی زۆر ناخهه‌ژێن وترسناكم بینیوه چه‌نده‌ها سه‌رباز كوژرابون وبریندار بووبوون، هه‌رچه‌ند من یه‌كێك بووم له‌و سه‌ربازانه‌ی كه به پێ نه‌گه‌ڕامه‌وه به‌ڵكو به موده‌ڕه‌عه گه‌ڕامه‌وه\nعه‌بدوڵا فارس ناسراو به عه‌بدوڵا ساڵه‌یی سه‌ربازێكی دیكه‌ی كوردی ناو سوپای عێراق بووه كه به‌شداری شه‌ڕی كوه‌یتی كردووه، له لیوای 31 فرقه‌ی 51 ئه‌و باسی له سه‌ختیه‌كانی كاتی گه‌ڕانه‌وه‌ی ده‌كات كه له ڕێگادا چی بینیوه‌و ده‌ڵێت: دیمه‌نی زۆر ناخهه‌ژێن وترسناكم بینیوه چه‌نده‌ها سه‌رباز كوژرابون وبریندار بووبوون، هه‌رچه‌ند من یه‌كێك بووم له‌و سه‌ربازانه‌ی كه به پێ نه‌گه‌ڕامه‌وه به‌ڵكو به موده‌ڕه‌عه گه‌ڕامه‌وه، چونكه ئێمه دڕه‌نگتر گه‌ڕاینه‌وه كاتی گه‌ڕانه‌وه‌مان كه‌وتبووه كاتی واژووكردنی ڕێككه‌وتنی ڕاوه‌ستاندنی شه‌ڕ له نێوان عێراق و هاوپه‌یمانان، ئه‌و كاته‌ی چادره گه‌وره‌كه‌ی له سه‌فوان هه‌ڵدرا من له‌وێ بووم شاندی سه‌ربازی عیراق وهاوپه‌یمانانم دی.\nساڵه‌یی لای كه‌س وكاری سه‌ربازێكی بێ سه‌روشوێن بوو، چونكه ماوه‌ی چوار مانگ بوو نه‌گه‌ڕابۆوه ماڵه‌وه، كه‌س وكاره‌كه‌ی پرسه‌یان بۆ دانابوو، ئه‌و باسی گه‌ڕانه‌وه‌ی بۆ ماڵه‌وه ده‌كات و ده‌ڵێت: مۆڵه‌تم كرد، ده‌مویست بگه‌ڕێمه‌وه ماڵه‌وه، عه‌ره‌به‌كان ده‌یانوت بۆ كوێ ده‌گه‌ڕێیته‌وه له باكور شه‌ڕه، به هه‌ر شێوه‌یه‌ك بێت گه‌ڕامه‌وه هه‌ولێر كاتێك گه‌ڕامه‌وه كه‌سی تیانه‌مابوو، به هۆی ڕاپه‌ڕینه‌وه خه‌ڵكی كۆڕه‌وی كردبوو، كاتیكیش به كه‌س وكارم شادبوومه‌وه هاوكات بوو له‌گه‌ڵ ئازادی ته‌واوه‌تی كوردستان.


زەردەشت بابان راوێژكاری كۆمارییەكان: كورد هاوپەیمانی ئەمریكا نەبووە، هاوبەشی بەرژەوەندییەكی كاتی بووە – تۆڕی میدیایی خەڵک\nزەردەشت بابان راوێژكاری كۆمارییەكان: كورد هاوپەیمانی ئەمریكا نەبووە، هاوبەشی بەرژەوەندییەكی كاتی بووە\nدهۆك، لە پێكدادانیكدا تۆمەتبارێك كوژرا و پۆلیسێكیش برینداربوو\nسلێمانی؛ سبەینێ دوو گەڕەكی دیكە پێوەری زیرەكی كارەبایان بۆ دەبەسترێت\nنزیکەی ٣٢ ملیۆن تووشبووی کۆرۆنا لەجیهاندا چاکبوونەوە\nبەهای لیرە گەیشتە داشكانێكی مێژوویی\nسۆمۆ: عیراق 18% بەرهەمهێنانی نەوتی كەمكردووەتەوە\n2018/12/25 - 2:22 PM\nزەردەشت بابان، ڕاوێژكاری كۆماریيەكانی ئەمریكا\nخەڵك – هەرێم بەهادین\nزەردەشت بابان، ڕاوێژكاری كۆماریەكانی ئەمریكا، لە دیمانەیەكدا بۆ تۆڕی میدیایی خەڵك دەڵێت، سەرۆك ترەمپ، بە بڕیاری كشانەوەی هێزەكانی وڵاتەكەی لە سوریا دەیەوێت ئەو هەڵانە ڕاست بكاتەوە كە پێشتر كراون و زیانیان بە بەرژەوەندی ئەمریكا گەیاندووە.\nدەشڵێت، كورد هاوپەیمانی ئەمریكا نەبووە و ئەمریكاش هاوپەیمانی نەبووە بەڵكو كورد هاوبەشی شەرێكی دیاریكراو بووە.\nئەو ڕاوێژكارەی پارتی كۆماریەكان، ئاماژە بەوەش دەدات، ناوهێنانی كورد بە شەڕكەری ئازا، لە لایەن سەرۆك ترەمپ، ناكاتە ئەوەی كورد بیكاتە هەڵا و خۆی پێوە بابدات، ئەم وشە و دەستەواژانە لە فەرهەنگی سیاسیدا هیچ واتایەك نادەن.\nخەڵك: ئەمریكا ئەركەكانی لە سوریادا كۆتایی هاتووە وا هێزەكانی دەكشێنێتەوە؟\nزەردەشت بابان: حكومڕان، یاخود سیادەی هەر وڵاتێك بەرپرسیارە لە بڕیارەكانی، كە دەیاندات، هەڵبەت كشانەوەی هێزەكانی ئەمریكا لە سوریا لە ئێستادا بۆتە مشتومڕێكی زۆر، دیارە بەم بڕیارە سەرۆك ترەمپ دەیەوێت بڵێت، ئەركی ئێمە لێرەدا كۆتایی دێت، چی دیكە كوڕ و كچی خۆمان بۆ كەس بە كوشت نادەین، فەرموون ئەوانەی كە ڕەخنەیان لەم بڕیارە هەیە، با ئەوان بڕۆن بەرگری لە سوریا بكەن و بەشداری جەنگ بكەن.\nسەرۆك ترەمپ، نمونەی پەرلەمانی بەریتانیا دەهێنێتەوە لە قسەكانیدا، بەوەی پەرلەمانی ئەو وڵاتە لە سەردەمی “دەیڤد كامیرۆن” بڕیاریدا، بەهیچ جۆرێك هێز نەنێرنە سوریا، هەمان پەرلەمان بڕیاریدا بەشدار نەبێت لە بۆردومانی ناوچە بەدەستەوە ماوەكانی ڕژێمی سوریا، كە ئەو كات چەكی كیمیایی بەكارهێنا دژ بە هاووڵاتیانی مەدەنی، ئەمە بڕیاری وڵاتێكی گەورەی وەك بەریتانیایە كە بڕیار دەدات هێز ڕەوانە نەكات و بەشداری هیچ كردەیەكی سەربازیش لە سوریا نەكات، وڵاتێكی گەورەی وەك بەریتانیا ئەم كارە دەكات هەڵبەت بەرژەوەندیەكەی وای خواستووە، ئێستاش بەرژەوەندی ئەمریكا وا دەخوازێت لە سوریا بێتە دەر.\nخەڵك: دوای بڕیارەكەی سەرۆك ترەمپ، باس لەوە دەكرێت فەرەنسا، ئامادەیی دەربڕیوە تا كۆتایی لە سوریا بمێنێتەوە و بەرگری لە كورد بكات ئایا دەتوانێت ئەو كارە بكات؟\nزەردەشت بابان: فەرەنسا وڵاتێكی داڕزاوە، لە ڕووی ئابوریی و سەربازیشەوە، ئەو وڵاتە كێشەی گەورەی هەیە، بۆنمونە لە (مالی و ساحل ئەلعاج) نەیتوانیوە شەڕێكی هاكەزایی بكات لەگەڵ گروپە توندڕەوەكاندا و بگرە داوای هاوكاری لە ئەمەریكا كردووە.\nبەداخەوە كە میدیا بایەخ بە هەندێك لێدوان دەدات، لەكاتێكدا هەڵسەنگاندنی بۆ پێگەی سەرۆك و ئەو دەوڵەتانە نەكردووە كە دژی بڕیارەكەی “سەرۆك ترەمپ” ن لە سوریا، رۆڵی فەرەنسا بەرچاو دەگرن بەوەی دوای ئەمریكا ئەو هێز دەنێرێتە سوریا، فەرەنسا كەی ئەو توانایەی هەیە، فەرەنسا نەیتوانی مافی سێ ئافرەتی شۆڕشگێری كورد لە وڵاتەكەیدا لە بكوژانی وەربگرێتەوە ئێستا چۆن دەتوانێت ببێتە پێشەنگ و كورد دڵی پێ خۆش بكات.\nفەرەنسا كە ئەوەندە بایەخ بە كورد دەدات و هێز بۆ بەرگری لە كوردەكان ڕەوانەی سوریا دەكات، با بچێ مافی ئەو سێ خانمە شۆڕشگێڕە بستێنێتەوە جارێكە، فەرەنسایەك نەتوانێ دادگایی تۆمەتبارانی ئەو ڕووداوە بكات و پەنجەی تاوانیش بۆ توركیا ڕابكێشێت چی لێ سەوز ئەبێت بۆ كورد؟.\nخەڵك: ئەم جوڵەیەی ئەمریكا لە ناوچەكەدا بە پاشەكشە لە سوریا، نابێتە شكست بۆ سیاسەتی كۆماریەكان و ئەمریكا بەگشتی؟\nزەردەشت بابان: گەورەترین شكست لە سیاسەتی ئەمریكادا كە بۆ ئەمریكاییەكانی هێنا بێت لە سەردەمی هەردوو بۆشی باوك وكوڕدا بووە بە تایبەت بۆشی كوڕ، سەردەمی ئەو دوو سەرۆكە یەكێكە لە سەردەمە زۆر خراپ و پڕ نەهامەتییەكان بۆ كۆمارییەكان، كە دواتر دەبنە هۆكار بۆ هێنانە كایەی “ئۆبامای شكستخواردوو” وەك سەرۆك ترەمپ دەڵێت.\nسەرۆك ترەمپ هەمیشە لە قسەكانیدا دەڵێت، بۆشی كوڕ كەسێكی بێ ئەقڵ بووە و هۆكار بووە بۆ وێرانكردنی عیراق و سەرهەڵدانی گروپە توندڕەوەكان و ئەو شكست و نەهامەتیانەی بەسەر گەلانی ناوچەكە هاتوون، سیاسەتەكانیشی هۆكار بوون بۆ دابەزینی كێرڤی سیاسی كۆمارییەكان لە ئەمریكادا.\nبڕیاری پەلاماردانی عیراق و ڕووخاندنی رژێمەكەی یەكێك لە بڕیارە هەرە هەڵەكانی بۆشی كوڕ بووە و شەڕێكی بێ سوودی كردووە وەك سەرۆك ترەمپ هەمیشە ئاماژەی پێ دەكات، ئەو جەنگە بوو بە گەورەترین هەڵە لە ستراتیجیەتی سیاسەتی دەرەوەی ئەمریكا و كۆماریەكان بە تایبەت.\nبۆش، وشەی كۆماری ناشرینكرد، بەجۆرێك لە هەڵمەتەكانی هەڵبژاردندا، زۆر جێگە كە دەچووین بۆ بانگەشە ڕوومان نەدەهات بە خەڵكی بڵێین دەنگ بە كۆمارییەكان بدەن، لە كاتێكدا چەندان كۆماری زۆر سانا دوای بۆش دەنگیان دایە كەسێكی وەك ئۆباما و لە میانی بانگەشەی هەڵبژاردنەكانی سەرۆكایەتی ئەمریكاشدا جیب بۆشی برای جۆرج بۆش دانی بەوەدا نا كە بڕیاری شەڕی دژی عیراق بڕیارێكی هەڵە بووە.\nخەڵك: كە دۆخی كۆماریەكان بەو جۆرە بوو، چۆنە هاوڵاتیانی ئەمریكا دەنگیان بە كۆماریەكی دیكە دایەوە؟\nزەردەشت بابان: خەڵكی ئەمریكا بۆیە دەنگیان بە سەرۆك ترەمپدا، تا هەڵەی سەرۆكەكانی پێش خۆی ڕاست بكاتەوە و ناوێكی دیار بێت لە مێژووی ئەمریكادا و بە تایبەت هەڵەی كۆمارییەكان ڕاست بكاتەوە، چونكە ئێمە دەزانین بەرەنجامی شەڕی عیراق، سەرهەڵدانی هەموو ئەو گروپە توندڕەوانە بوون كە ئێستا ئاوقای ناوچەكە بوون.\nخەڵك: ئەمریكا بۆ ناوچەكان بە نیوە ناچڵ بەجێ دەهێڵێت، ئەمە تاكتیكە یان ئیدی سیاسەتی وڵاتەكە وا دەخوازێت؟\nزەردەشت بابان: ئێمە وەختی خۆی یارمەتی ئەفغانستانماندا، تا دژ بە ڕوسیا بجەنگێ، ببینن ئێستاش ئەمریكا بە كێشەكانی ئەفغانستان و ئەو نەهامەتیانەی بەسەر هێزی ئەمریكایدا لەو وڵاتە دێت كاریگەرییان هەیە و پێوەی دەناڵێنین، كە بەرەنجامی بڕیارێكی هەڵەی ئیدارەی ریگن بوو.\nڕوسیا ئێستا لە سوریا بۆ هەمان هەڵەمان خۆی مەڵاس داوە، بۆیە لە كۆبوونەوەی كۆماریەكاندا پێشنیارمانكرد، كە سوریا دیاری ئێمە بێت بۆ ڕوسیا، وەك چۆن ئەفغانستان بووە نەهامەتی بۆ ئەمریكا، بە دڵنیایش سوریا دەبێتە ئەفغانستانێكی دیكە لە ناوچەكە بۆ ڕوسیا.\nخەڵك: ئەمریكا وا بە سانایی سوریا بۆ ڕوسیا و ئێران و توركیا جێدەهێڵێت؟\nزەردەشت بابان: ڕوسیا نە لەڕووی ئابووری نە لە ڕووی سەربازی توانای مانەوەی وەك ئەمریكای لە ئەفغانستان نییە و نایبێ تا ئەویش بتوانێت لە سوریا بمێنێتەوە و بتوانێت كاروباری سوریا بەڕێوەببات.\nئابوری ڕوسیا بەرامبەرە بە ئابوری ویلایەتێكی وەك تەكساس لە ئەمریكا، بۆیە مانەوە لە سوریا تێچوویەكی زۆری دەوێت بۆ ڕوسەكان.\nگەر باسی ئێرانیش بكەین، تا دێت ئابووریەكەی لاواز دەكرێت و كاریگەریەكانی ئابڵوقەی ئابوری ئەمریكا لەسەری چڕ دەبێتەوە، تۆ گەر بتەوێت دەستوەردان لە كاری وڵاتاندا بكەیت، بودجە و ئابووریەكی بەهێزی ئەوێت ئێرانیش گەر بیەویت ئەو كارە بكات لە سوریادا بەرگە ناگرێت و ئابوریەكەی رێگەی ئەوەی نادات.\nئێران بە هیچ جۆرێك بەو دۆخە ئابووریە خراپەیەوە كە تا دێت خراپتریش دەبێت، ناتوانێت لە سوریادا بمێنێتەوە، بە پێی زانیاریەكانی ئێمە تێچووی هاوكاریەكانی ئێران بۆ حزبێكی وەك حزبوڵای لوبنانی ساڵانە 700 ملیۆن دۆلارە، گەر ئابووریەكی بەهێزت نەبێ ئەم بڕە پارەیە تەرخان نابێت، بینیشمان لە ماوەی ڕابردوودا هاوڵاتیانی ئێرانی داوای خەرجكردنی ئەو پارانەیان دەكرد كە بۆ فەلەستین و حزبوڵای لوبنانی تەرخان دەكرا لە ناوخۆدا خەرج بكرێت و چەندین هوتافی نارەزایمان گوێ لێ بوو.\nپەیوەست بە توركیاش، ئەو وڵاتە بۆیە چۆتە سوریا دەیەوێت لە ڕێی ئەم چوونەیەوە كێشە ناوخۆییەكانی لەبیری هاوڵاتیانی بەرێتەوە و زۆرێك لە وڵاتانی رۆژهەڵاتی ناوەڕاست ئەمە كێشەیانە لەبری چارەسەركردنی دۆخی ناوخۆییان پەنادەبەنە بەر ڕێگەی دیكە بۆ بەهەڵپەسێردراوی هێشتنەوە و بیر بردنەوەی كێشەو گرفتە ناوخۆییەكانیان.\nتوركیاش بەهەمان شێوەی ئێران ئابووریەكی خراپی هەیە، ئابووریەكەی لاوازە، چوونیشی بۆ سوریا لە پێناو پاراستنی ئاسایش و سەروماڵی هاوڵاتیاندا نییە، بەڵكو ئەردۆغان دەیەوێت تاكی وڵاتەكەی كەمەند كێش بكات بۆ هەڵبژاردنەكانی داهاتووی وڵاتەكەی و هەستی نەتەوەییان بەلای خۆیدا ڕابكێشێت، بەو كارەی هەم دۆخی خراپی ئابووری و هەم كێشەو تەگەرەكانی ناوخۆی بیری هاوڵاتیانی دەباتەوە و ئەویش هاوشێوەی ڕوسیا و ئێران توانای مانەوەیان نییە لە سوریادا، بەرگەی شەڕ و پێكدادانی دور و درێژ ناگرن، بۆیە ئەمەی لەسوریا ڕوو دەدات چۆڵكردنی گۆڕەپانەكە نییە لە لایەن ئەمریكاوە بۆ وڵاتانی دیكە.\nخەڵك: گەر هەرسێ وڵات لەسەر سوریا بەرژەوەندیان یەك بخەن و ڕێكبكەون چی؟\nزەردەشت بابان: بەرژەوەندی توركیا و ڕوسیا و ئێران هەمان بەرژەوەندی نییە، واتا بەرژەوەندیەكانیان چوون یەك نین، لە كۆبوونەوەی لوتكەی هەرسێ وڵاتدا لە سەر سوریا دنیایەك جیاوازی بیرو بۆچوون هەبوو، لەسەر ئیدلب جیاوازی زۆر بەدیكرا سەبارەت بە بۆردومانكردن یان چوونە نێو ئەو شارە، لەسەر ئەم شارە هەرسێ وڵات بۆچوونیان جیاواز بوو، تەنانەت كار گەیشتە ئەوەی تا ئاستی تێك چوونی پەیوەندی ڕوسیاو توركیا بڕوات.\nدووبارەی دەكەینەوە، ئەمەی ئەمریكا بە كشانەوەی هێزەكانی لە سوریا دەیكات چۆڵبوونی گۆڕەپانەكە نییە، چونكە ئەو وڵاتانەش كە لە ئێستادا چاویان لە سەر سوریایە خۆیان لە كێشەدان و ناتوانن بمێننەوە، ڕوسیا لەو وڵاتانەبوو كە پێشتر لە زاری سەرۆكەكەیەوە ئاماژەی بەوەدا كە دەبێت پاش نەمانی داعش لە سوریا هەموو هێزەكان بە ڕوسیاشەوە لە سوریا پاشەكشە بكەن.\nخەڵك: بردنە دەرەوەی هێز لە سوریایەكدا كە هێشتا شەڕ تێیدا بەردەوامە و گروپە توندڕەوەكان ماون چ بەرژەوەندیەكی بۆ ئەمریكا هەیە؟\nزەردەشت بابان: سەرۆك ترامپ لە میانی بانگەشەی سەرۆكایەتیدا دەیوت ئەمریكا لە پێش هەموو شتێكە، ئێستا دەیەوێت بە واقعی ئەم دروشمە بەرجەستە بكات، گەر ببینن ئەوەی ئێمە لە وڵاتانی دەوروبەر سەرفمان كردووە دەستكەوت لێی تەنیا سوتاندنی ئاڵاكانمان و كوشتن و ڕفاندنی ڕۆژنامەنوس و سەرباز هاوڵاتیەكانمان بوون، كاتێكیش بە هاوكێشەكانماندا چووینەتەوە دەبینن تەرخانی بودجە و ناردنی هێز بۆ وڵاتان ئەو دەسكەوتە گەورەیەی نەبوو كە شایستە بە ئەوە بێت ئەمریكا دەیەوێت، كەواتە، وەك سەرۆك ترەمپ دەیڵێت “چیدی ئامادە نین كوڕ و كچی خۆمان بۆ كەس بە كوشت بدەین”.\nخەڵك: بەڵام پێشتر ڕەوانە كردنی هێز و تەرخانكردنی بودجە بۆ ڕووخاندنی ڕژێمەكان ئەولەویەتی كارەكانی ئەمریكا بووە؟\nزەردەشت بابان: ئێستا گەیشتوینەتە ئەو باوەڕەی، گۆڕینی رژێمەكان بەم جۆرە كارێكی هەڵەیە، بۆیە وڵاتانی عەرەبی ناوچەكە دەتوانن خۆیان بەرپرسیار بن، دەكرێت هێزێكی گەورەی عەرەبی دروست بكەن و پارێزگاری لە خۆیان بكەن و بەرامبەر كێشەكان بوەستنەوە.\nچیدی عیراق و سوریا كێشەی ئەمریكا نابن خۆیان دەتوانن كێشەو گرفتەكانیان چارەسەر بكەن و وەك سەرۆك ترەمپیش ئاماژەی پێداوە، بۆ كێشەی ئەو وڵاتانە ببنە كێشەی سەرەكی ئەمریكا.\nبەڵێ، پێشتر بودجەی تەرخانكراو هەبووە بۆ چارەسەری كێشەی وڵاتان و هێزمان ڕەوانە كردووە و قوربانیمان داوە، ئێستا با ئەم كارانە نەكەین بزانین ئەنجامەكەی بەكوێ دەگات؟.\n“سەرۆك ترەمپ وتویەتی كورد شەڕكەری ئازان، بەڵێ وەسفی كردوون، ئەم دەستەواژانە تایبەتمەندی فەرهەنگی قسەكردنی ئەون، دەنا سەرۆك ترەمپ نازانێ كورد كێن و لە چ جێگەیەكیشن”\nخەڵك: ئێوە پێشتر، دانتان بە ئازایەتی كوردەكاندا دەنا، بەڵام ئێستا لە نیوەی رێگاكە تەنیایان دەكەن.\nزەردەشت بابان: بەڵێ سەرۆك ترەمپ وتویەتی كورد شەڕكەری ئازان، بەڵێ وەسفی كردوون، ئەم دەستەواژانە تایبەتمەندی فەرهەنگی قسەكردنی ئەون، دەنا سەرۆك ترەمپ نازانێ كورد كێن و لە چ جێگەیەكیشن.\nبۆیە ناوهێنانی كورد بە شەڕكەری ئازا، ناكاتە ئەوەی كورد بیكاتە هەڵا و خۆی پێوە بابدات، ئەم وشە و دەستەواژانە لە فەرهەنگی سیاسیدا هیچ واتایەك نادەن، بابڵێت ئازان، ئەمە هیچ دەسكەوتێكی سیاسی و سەربازی لێ سەوز نابێت، ئەمە یەكێكە لە هەڵە گەورەكان، كە تۆ بێ هیچ دەسكەوتێك خۆت بە دەستەواژەیەكەوە با بدەیت، كە سوودی نییە بۆت، من لە چەندەها لێدوان و چاوپێكەوتندا وتوومە، كورد هاوبەشی شەڕی ئەمريكا بووە، هاوپەیمان نەبووە، هاوبەشی لە فەرهەنگی سیاسی ئەمریكادا زۆر جیاوازە، لە هاوپەیمانیكردن، كورد هاوبەشی ئەمریكا بووە بۆ شەڕێكی دیاریكراو بۆ كاتێكی دیاریكراو، بەواتای ئەوەی نەگەیشتۆتە ڕادەی هاوپەیمانی.\n“كورد هاوبەشی شەڕی ئەمريكا بووە، هاوپەیمان نەبووە، كورد هاوبەشی ئەمریكا بووە بۆ شەڕێكی دیاریكراو بۆ كاتێكی دیاریكراو”\nخەڵك:بەڵام كورد هاوشانی ئێوە لە جەنگێكی دژواردا بووە و بەو نەفەسە جەنگاوە كە هاوپەیمانتان بووە؟\nزەردەشت بابان: بەڵێ كورد شەڕكەر بوون، ئازا بوون، گەر هێزە كوردیەكان نەبوونایە، داعش لە سوریا نەدەشكا، بەڵام بەداخەوە ئەو دەنگانەی كە دەڵێن دەبوو كورد هاوپەیمان بێت زۆر كەمتر بوون لەو دەنگانەی وەك هاوبەشێك ناویان بردوون.\nئەگەر لە كاتی چوونە ناوخاكی عەفرین لە لایەن توركیاوە دۆخەكە تەماشا بكەیت، هەر ئەو كات ئەمریكا ئەوەی بە ئاشكرا بە هێزە كوردیەكان وت، ئێمە هاوپەیمان نەبووین بەڵكو هاوبەش بووین بۆ شەڕێك، پەیمانیشمان بە كەس نەداوە ئەمە وەك ئاستی سیاسەتی دەرەوەی ئەمریكا، بەڵام لە ناو وەزارەتی بەرگریدا هەندێك بۆچوون هەبوون لەسەر ئەوەی دەبوو كورد هاوپەیمان بوایە.\n“لە كاتی چوونە ناوخاكی عەفرین لە لایەن توركیاوە ئەمریكا ئەوەی بە هێزە كوردیيەكان وت، ئێمە هاوپەیمان نەبووین بەڵكو هاوبەش بووین بۆ شەڕێك”\nخەڵك: بەشێك لە ساسییەكانی كورد دەڵێن بەم كشانەوەیەی سوریا، ئەمریكا خەنجەری لە پشتی كورد دا؟\nزەردەشت بابان: كشانەوەمان لە سوریا دەنگۆی جیاوازی بەدوای خۆیدا هێناوە پەیوەست بە كورد لە ناوچەكەدا، هەندێك پێیان وایە ئەم كارە زیان بە كورد دەگەیەنێت و داهاتوویان دەخاتە مەترسی، هەندێك دەڵێن ئەم كارە بۆ سومعەی ئەمریكا بەرامبەر بە كورد جوان نەبوو كە بەو جۆرە بكات، چونكە ڕا و بۆچوون هەیە لە سەر ئەوەی، كە ئەوەی كورد بۆ ئەمریكا لە ناوچەكە كردویەتی كەسی تر نەیكردووە.\n“تەنیا بە تەوقە كردنێك تۆ ناتوانی ببیت بە هاوپەیمان، ئەوانەی پێشڕەوی سیاسەتی كوردی دەكەن لەم ڕووەوە خەتابارن، چونكە دەبوو ئەوە بزانن كە ئەوان هاوبەش بوون نەك هاوپەیمان”\nخەڵك: خیانەت لە كورد كرا، یان سیاسەتوانانی كورد نەیانزانی چۆن مامەڵەی سیاسەتەكانی ئەمریكا بكەن؟\nزەردەشت بابان: تەنیا بە تەوقە كردنێك تۆ ناتوانی ببیت بە هاوپەیمان، ئەوانەی پێشڕەوی سیاسەتی كوردی دەكەن لەم ڕووە وە خەتابارن، چونكە دەبوو ئەوە بزان كە ئەوان هاوبەش بوون نەك هاوپەیمان، دەبوو گرێبەستی واژوو كراو هەبوایە لەنێوان كورد و لایەنی ئەمریكایدا تا چوارچێوەیەكی فەرمی ببەخشێت بۆ ئەوەی پاش كۆتایی هاتنی جەنگ، بزانیت لە كوێی هاوكێشەكاندایت.\n“كورد، سەركەوتنی سەربازی بە دەستهێناوە، بەڵام ناكرێ شەڕی مان و نەمان بكەیت و لە كۆبوونەوەكانی جنێفدا بەشداریت پێ نەكەن و باست ناكەن، چۆن پێش هێزی سەربازی وڵاتێكی دیكە دەكەویت؟ من پێم سەیرە سەركردە و سیاسیيەكانی كورد لە ڕۆژئاوا بەو جۆرە بێ دەنگ بوون”\nمن پێشتریش وتوومە كورد، سەركەوتنی سەربازی بە دەستهێناوە، بەڵام دوای ئەوە تۆ پێویستت بە دەسكەوتی سیاسی هەیە، دەسكەوتی سیاسیش ئەوەیە بزانیت پێگەی تۆ لە چ ئاستێكدایە، ناكرێ تۆ ئەو هەموو قوربانیەت دابێت و شەڕی مان و نەمان بكەیت، بەڵام لە كۆبوونەوەكانی جنێفدا وەك كورد بەشداریت پێ نەكەن، دوای ئەوەش كە بەشداریت پێ ناكەن لە ناو بڕیارەكانی ئەو كۆبوونەوەیەدا بەهیچ شێوەیەك باست ناكەن، كە تۆ باس ناكرێیت و مافەكانت پەراوێز دەخرێن چۆن پێش هێزی سەربازی وڵاتێكی دیكە دەكەویت؟ من پێم سەیرە سەركردە و سیاسیەكانی كورد لە ڕۆژ ئاوا بەو جۆرە بێ دەنگ بوون و نەهاتن بڵێن ئێمە تا دیاری ماف و هەقمان نەكرێت شەڕ ناكەین.\n“كورد بەشێك نەبێت لە سوریا و وەك نەتەوە و كیانێك دانی پێدا نەنرێت و بەشێك نەبی لە چارەسەری دۆخی سوریادا بۆ شەڕ دەكەیت”\nكە كورد بەشێك نەبێت لە سوریا و وەك نەتەوە و كیانێك دانی پێدا نەنرێت و بەشێك نەبی لە چارەسەری دۆخی سوریادا بۆ شەڕ ئەكەیت، ئەگەر من بەرپرس بوومایە لەسیاسەتی كورد لە ئاستی دەرەوەدا ئەوەم دەوت، كە مافم پێ نەدرێت با ئازا و شەڕكەری باشیش بم شەڕت بۆ ناكەم و پێش هێزی سەربازی هیچ وڵاتێك ناكەوم.\n“لە بڕیارەكانی كۆبوونەوەی جنێفدا وەك كەمینەش باس لە كورد ناكرێت، باشە كە بەو جۆرە مامەڵە بكرێم بۆ شەڕ دەكەم، پێم سەیرە باڵی سیاسی “یەپەگە” بەم جۆرە سیاسەتیان كردووە”\nهەتا لە بڕیارەكانی ئەو كۆبوونەوانەی جنێفدا وەك كەمینەش باس لە كورد ناكرێت، باشە كە بەو جۆرە مامەڵە بكرێم بۆ شەڕ دەكەم، پێم سەیرە باڵی سیاسی “یەپەگە” بەم جۆرە سیاسەتیان كردووە.\nتۆ نە باس بكرێیت لە نوسینەوەی دەستوری سوریا، نە لە داهاتوی سوریا باس بكرێیت، نە لە دروستكردنی حكومەتی داهاتووی سوریا باس بكرێیت چۆن كوڕ و كچی خۆت ئەكەیت بە قوربانی؟ بۆیە كورد گرفتی نەناسینی بەرامبەری هەیە و هەر كەسێكیش ناوێكی بیانی هەبوو، سەرسوڕمانی بۆ دەر دەبڕێت پێی سەراسیمە دەبێت.\n“تۆ نە لە نوسینەوەی دەستوری سوریا، نە لە داهاتوی سوریا ، نە لە دروستكردنی حكومەتی داهاتووی سوریا باس بكرێیت چۆن كوڕ و كچی خۆت دەكەیت بە قوربانی؟”\n“كورد گرفتی نەناسینی بەرامبەری هەیە و هەر كەسێكیش ناوێكی بیانی هەبوو، سەرسوڕمانی بۆ دەر دەبڕێت”\nخەڵك: ئێستا كورد هاوپەیمان نەبووە بەڵكو بۆ شەڕێكی كاتی هاوبەش بووە؟\nزەردەشت بابان: كورد هاوپەیمانی ئەمریكا نەبووە، ئەمریكاش هاوپەیمانی كورد نەبووە، دووبارەی دەكەمەوە هاوبەشی بەرژەوەندیەكی كاتی بووە لە ناوچەیەكدا، چونكە هیچ گرێبەستێك یان نوسراوێك نییە كە ئەوە بسەلمێنێت كورد هاوپەیمانی ئەمریكا بووە، ئەڵمانیا هاوپەیمانی ئەمریكایە، دیكۆمێنت و بەڵگەی ئەو هاوپەیمانییە بە واژووكراوی بوونی هەیە، هەردوو وڵات چەندین كۆبوونەوە و دانیشتنیان ئەنجام داوە تا ئەو هاوپەیمانییە هاتۆتە بوون.\nبەداخەوە كەڵچەری رۆژهەڵاتی ناوەڕاست بەو جۆرەیە، زوو سەرسوڕمان بۆ توانا و ناو و پێگەی كەسانی بیانی دەر دەبڕێت ئەمەشە وا دەكات سەر زارەكی قسە و بەڵێنەكان وەر بگریێت و دواتریش دەڵێ هاوپەیمانم لەگەڵ فڵانە وڵاتدا، ئەمە هەر كورد بەو جۆرە نییە زۆرێك لە وڵاتان و سیاسیەكانی ناوچەكە بەو جۆرەن.\n“لە ناوكورددا سیاسەتمەندی بەو جۆرە نییە لە كەڵچەری سیاسی ئەمریكا بگات و بتوانێت خۆی لەگەڵ گۆڕانكاريیەكان هەڵبكات”\nخەڵك: دەكرێت بڵێین كورد تا ئێستا لە سیاسەتی ئەمریكا نەگەیشتووە؟\nزەردەشت بابان: كورد تا ئێستا لە كەڵچەری سیاسی ئەمریكا تێ نەگەیشتووە، هەندێك بنەما لە سیاسەتی ئەمریكادا هەیە كە تۆ لەو بنەمایانە نەگەشتی لە سیاسەتی وڵاتەكەش ناگەیت و ناتوانی مامەڵە لەگەڵ جوڵە و تاكتیكەكانی سیاسەتی دەرەوەشی بكەیت.\nلە ناوكورددا سیاسەتمەند و توانای بەو جۆرە بوونی نییە كە لە كەڵچەری سیاسی ئەمریكا بگات و بتوانێت خۆی لەگەڵ گۆڕانكاریەكان هەڵبكات، بۆیە كە شارەزایی كەڵچەری سیاسی بویت دۆخێكی نەخوازراو هاتە پێش توشی شۆك نابیت.\nبۆ كوردیش بە هەموو پارچەكانیەوە كەسانی بەو جۆرەمان نییە ئەو توانا سیاسیەیان هەبێت لەگەڵ ئەمریكا و هەتا سیاسەتی ناوچەكەش هەڵبكەن و شارەزا بن، ئەمەیە وا دەكات نە پەند وەر دەگیرێت نە توانای بەرەنگار بوونەوەی دۆخەكە هەیە، كە تۆ شارەزا بوویت دەتوانی لە دۆخێكی وەك ئەوەی ئێستا كە ڕوویداوە و كورد لە سوریا توشی شۆك بووە، دەزانی بڕۆی لە دەرگایەكی دیكە بدەیت و خۆت لە ناهەموواری دەرباز بكەیت.\nخەڵك: ئەوەی لە لایەن ئەمریكاوە ڕوو دەدات پێشینەی هەبووە و كورد بیری چوبێتەوە؟\nزەردەشت بابان: كورد بە تەمەنی لەگەڵ بوونی ئەمریكادا، توشی دوبارە بوونەوەی دۆخەكان بووە، بۆ نمونە، ساڵی 1990 بە كورد و عیراقیەكان وترا بەرامبەر رژێمی سەدام ڕاپەڕن، ئەم قسەیە وترا، بەڵام ئەمریكا ڕۆژی دواتر خۆی لەو قسەیە بێ بەری كردو وتی ئەوە پەیوەندی بە ئێمەوە نییە، ئەگەر سەیر بكرێت ئەم ڕووداوانە چەند ساڵ جارێك دووبارە دەبنەوە، گەر لە باشوور دووبارە نەبووبێتەوە لە ڕۆژئاوا دووبارە بۆتەوە لەباكور نەبوبێ لە ڕۆژهەڵات دوبارە بۆتەوە.\nبینیمان پاش ئەو هەموو قوربانیە لە عەفرین چی دووبارە بۆوە، ئەوەتا ئێستاش دۆخەكە هەمان دووبارە بوونەوەكانی پێشوو بەخۆیەوە دەبینێ و دەیڵێمەوە شتی دیكەش دووبارە دەبێتەوە.\n“بینیمان پاش ئەو هەموو قوربانيیە لە عەفرین چی دووبارە بۆوە، ئەوەتا ئێستاش دۆخەكە هەمان دووبارەبوونەوەكانی پێشوو بەخۆیەوە دەبینێ و شتی دیكەش دووبارە دەبێتەوە”\nهاتوچۆ تۆماركردن و تازەكردنەوە و گواستنەوەی خاوەنداری ئۆتۆمبێل ڕادەگرێت\nچەند سەركردەیەكی كۆمەڵی ئیسلامی دەستیان لەكاركێشایەوە\nپەیوەندییەكانی پاریس و ئەنقەرە زیاتر ئاڵۆز دەبن\nپۆمپیۆ: حزبوڵڵا وەك قاعیدە و داعش تیرۆرستە\nسعودیە جێگرەوە بۆ بەرهەمی توركی دەدۆزێتەوە\n2020/10/26 - 11:20 AM\nڕاوێژكارێكی بواری كەرتی خانووبەرە ڕایدەگەیەنێت، سەقامگیری نرخی دراو كاریگەری لەسەر نرخی خانووبەرە دەبێت.\nسەردار ئازاد لەدیمانەیەكی لەگەڵ (خەڵك) ڕایدەگەیەنێت، خەڵكانێك بەسوود وەرگرتن لەخراپی دۆخی دارایی خەڵك و ناهۆشیاری خەڵك لەبواری كڕین و فرۆشتن فێڵ لەخەڵك دەكەن.\nخەڵك: ئێستا نرخی دۆلار بەرزە، چ كاڕیگەریەكی هەیە لەسەر بازاڕی خانوبەرەو هاوڵاتیان؟\nسەردار ئازاد: سەقامگیری نرخی دراو كاریگەری لەسەر بازاڕی خانووبەرە دەبێت، چونكە خەڵك ناتوانێ هیچ بكڕێت و دوو دڵ بێت لەكڕینی هەر شتێك ئەمەش وای لێدێت بازاڕ بوەستێت، بەرزبوونەوەی نرخی دۆلار و كەمبوونەوەشی لەهەفتەی ڕابردوو كە ١٠٠ دۆلار تاوەكو ١٢٩ هەزار بەرزبوو بۆ ماوەی هەفتەیەك بازاڕی ڕاگرت، ئێستاش كەنرخەكە كەم بۆتەوە و نزیك بۆتەوە لەنرخی پێشوو بازاڕ جوولەی كردۆتەوە.\nخەڵك: چۆن هاوڵاتی خۆی لەزیانەكانی بپارێزێت؟\nسەردار ئازاد: پێویستە هاوڵاتیان وریابن لەمامەڵەكردن بەدۆلار لەكاتی گۆڕانی نرخی دراو، چونكە گۆڕانی نرخی دۆلار بەرامبەر دراوی عیراقی كاتی دەبێت و درێژخایەن نابێت و پەلە نەكەن لەبڕیاردران و چاوەڕوان بكەن، چونكە نرخ كەم دەبێتەوە.\nخەڵك: دواكەوتنی مووچە و بێ ئومێدی مووچەخۆر لەچارەنووسی مووچەدا چ كاریگەریەكی دەبێت؟\nسەردار ئازاد: هاتن و نەهاتنی مووچە كاریگەری جێدەهێڵێت لەسەر بازاڕی خانوبەرە هەرچەندە ئەوانەی زیاتر كاری كڕین و فرۆشتن دەكەن لەبواری خانوبەرە كەمترین مووچەخۆری تێدایە، بەڵام بازاڕی كوردستان پشتی بەستووە بەهەواڵەكان كاتێك هەواڵێكی ناخۆش دەبیسترێت بازاڕ ڕادەگرێت، بەپێچەوانەشەوە هەواڵ خۆشبێت بازاڕ خۆش دەبێت، بۆیە نەهاتنی مووچە وادەكات بازاڕ بوەستێت، لەڕابردووش ناساقەمگیری بازاڕ وایكرد كەسانی زۆر زیان بكەن و زیانیان بەربكەوێت.\nخەڵك: زیانە لاوەكیەكانی دۆخی خراپی دارایی چین؟\nسەردار ئازاد: زیانە لاوەكیەكان بریتین لەوەی خەڵكێكی زۆر ناتوانێ سوودمەند بێت لەكڕینی یەكەی نیشتەجێبوون، یان بەهۆی خراپی دۆخی دارایی ئەو یەكە نیشتەجێبوونەی هەیانە لەدەستی بدەن، لەهەمان كاتدا كاریگەری گشتیش دروست دەكات چونكە مووچە نەبێت ئەوانەی قیستیان لەسەرە ناتوانن پابەندی دانەوەی قیستەكان بن، بۆیە پێویستە دۆخی دارایی لەهەرێم سەقامگیربكرێت تاوەكو هاوڵاتی لەدۆخێكی دەروونی جێگیر بژیت.\nخەڵك: دەوترێت فێڵی زۆر لەهاوڵاتیان دەكرێت؟ هاوڵاتی چیبكات؟\nسەردار ئازاد: بەڵێ فێڵكردن لەخانوبەرە زۆرە، خەڵكانێك بەسوود وەرگرتن لەخراپی دۆخی دارایی خەڵك و ناهۆشیاری خەڵك لەبواری كڕین و فرۆشتن فێڵ لەخەڵك دەكرێت، لەمەشدا خەڵك دەبێ هۆشیار بێت فێڵی لێ نەكرێت و لەهەر مامەڵەیەك پرسیار و ڕاوێژی زۆر بكات، خودی خۆی سەردان بكات و دوای لێكۆڵینەوە و دیراسە ئینجا بڕیار بدات.\nخەڵك: سەرۆكی حكومەت وتی نرخ دادەبەزێنین، كاریگەری دەبێت لەسەر نڕخی خانوبەرە؟\nسەردار ئازاد: لێدوانەكەی سەرۆكی حكومەت كاریگەری دەبێت لەسەر نرخی خانوو و شووقە، چونكە بەرنامەی حكومەت لەدەستی ئەودایە كاتێك دەڵێت نرخ دادەبەزێنین و بەرنامەیان هەیە بۆ زیادكردن و دروستكردنی خستنەڕووی خانووی شووقە، زیادبوونی خستنەڕوو و كەمی خواست نرخ كەم دەكاتەوە، لێرەدا كاریگەریش دروست دەكات لەوەی وەبەرهێنەر بەترسەوە وەبەرهێنان لەم كەرتەدا بكەن.\nخەڵك: كڕینی شوقە و خانوو لەلایەن عەرەب نرخی بەرزكردۆتەوە؟\nسەردار ئازاد: لە ساڵانی ٢٠٠٦ تاوەكو ٢٠١٤ بۆ ٢٠١٧ش نرخی خانووبەرە و شووقە بەرزبۆوە بەهۆی هاتنی بەلێشاوی هاوڵاتیانی عەرەبی ناوەڕاست و باشوور، بەڵام ئێستا لەهەرێمی كوردستان نەماون چونكە ئێستا دەچن لەتوركیا خانوو و شووقە دەكڕن لەهەمان كاتدا ئیقامە و ڕەگەزنامەی توركیا وەردەگرن، لەكاتێكدا لەهەرێمی كوردستان دەبوایە هەر شەش مانگ جارێك ئیقامەیان نوێ بكردایەوە سەڕەڕای ئەوەی پارەیەكی زۆریان بەكڕینی مووڵك خەرج دەكرد بۆیە نەمان توانی مامەڵەیەكی دروست لەگەڵ ئەم دەرفەتە بكەین و دۆخی ئابووری پێچەوانە شكایەوە بەسەرماندا و بازاڕی زۆر لەشوێنەكان وەستاوە و نرخیش كەم بۆتەوە.\nخەڵك: ئێستا نرخی بازاڕ چۆنە بۆ خانوو زەوی و شووقە؟\nسەردار ئازاد: نرخەكان لەئاستێكی مام ناوەند دایە نەزۆر بەرزە نەزۆر كەم، لەهەموو دونیاش زۆنی زێڕ و زۆنی خراپ و زۆنی هەژار هەیە كە لەزۆنی زێڕ نرخەكان بەرز دەبنەوە ڕۆژ بەڕۆژ، بەڵام لەزۆنەكانی تر نرخ كەمێك بەرز دەبێت و دێتەوە خوارەوە.\nخەڵك: كڕین و فرۆشتن زیاتربووە یان كەمە بەراورد بەچەند مانگی پێشوو؟\nسەردار ئازاد: لە٥٠٪ كڕین و فرۆشتن دابەزیوە بەراورد بەچەند مانگی ڕابردوو، هۆكارەكەشی ناسەقامگیری ئابووری و سیاسی كوردستان و نەبوونی مووچە و بوودجەیە، تێربوونی بازاڕ لەبوونی شووقە پڕۆژە و نەبوونی سیستەمێكی باش،بوەهۆی خستنەڕوو زۆر بێت و خواست كەم بێت.\n2020/09/23 - 8:00 PM\nسەرۆكی یەكێتی مامۆستایانی كوردستان ڕایدەگەیەنێت، پڕۆسەی پەروەردە پڕۆسەیەكی بونیادیە و پەیوەندی بە ژێرخانی كۆمەڵگا و باش بەڕێوەچوونی هەیە، واتە ئەگەر باش بەڕێوەبچێت كۆمەڵگایەكی باش دروست ببێت و داهاتوویەكی باشیش بەرهەم بێت، بەڵام بەپێچەوانەوە كێشە و ئالنگاری زۆری لێ دەكەوێتەوە و كۆمەڵگا زیانی لێ دەكات، مامۆستا عەبدولواحید محەمەد لەم دیمانەیەدا لەگەڵ (خەڵك) دەڵێت، “لەوڵاتانی پێشكەوتووش تائێستا سیستەمی ئەلیكترۆنی نەبۆتە جێگرەوەی هۆڵەكانی خوێندن، ڕاستە كاری پێكراوە و هەیە، بەڵام سیستەمی ئەلیكترۆنی ئالنگاری زۆری لێ دەكەوێتەوە”.\nخەڵك: ئەگەر پڕۆسەی خوێندن بە ئۆنلاین دەست پێبكات، پێشبینیتان چیە بۆ پڕۆسەی خوێندنی ئەمساڵ؟\nعەبدولواحید محەمەد: پڕۆسەی پەروەردە پڕۆسەیەكی بونیادیە و پەیوەندی بە ژێرخانی كۆمەڵگا و باش بەڕێوەچوونی هەیە، واتە ئەگەر باش بەڕێوەبچێت كۆمەڵگایەكی باش دروست ببێت و داهاتوویەكی باشیش بەرهەم بێت، بەڵام بەپێچەوانەوە كێشە و ئالنگاری زۆری لێ دەكەوێتەوە و كۆمەڵگا زیانی لێ دەكات، هەمووانیش لەم ڕووانگەیەوە كۆك بووین، كە پڕۆسەی پەروەردە بەباشی بەڕێوەبچێت و حكومەت لەئەولەویەتی بەرنامەكانی دابنێت، لەهەموو وڵاتانی پێشكەوتووش پەروەردە لەئەولەویەتی بەرنامەكاندایە، كەواتە بۆ ئێمە گرنگە دووجار لەئەولەویەتی بەرنامەكاندا بێت، چونكە لەڕابردوو زۆر زیانمان كردوە كە پڕۆسەی پەروەردە باش بەڕێوەنەچووە لەسەردەمی ڕژێمەكانی پێشوو.\nخەڵك: پڕۆژەكانی ئێوە لەچیەوە سەرچاوەی گرتووە بۆ دەست پێكردنەوەی دەوام؟\nعەبدولواحید محەمەد: لەگەڵ هاتنی كۆڤید 19 لەكۆتایی ساڵی 2019 هەمووان كۆك بووین لەسەر ئەوەی پڕۆسەی پەروەردە ڕابگیرێت، چونكە ڤایرۆسەكە نوێ بوو و زانیاری ئەوتۆی لەسەر نەبوو، بەئومێد بووین ڤایرۆسەكە بەزوویی لەكۆڵمان ببێتەوە لەسەر ئەو بنەمایە ناوەندەكانی خوێندن داخران، كەچی تائێستا بڵاوبوونەوەی ڤایرۆسەكە بەردەوامە و درێژەی كێشا دەرەنجامەكەشی دیار نیە، ڕاستە بەهەوڵی هەموو لایەك ئەزموونەكان كران بەسەركەوتوویی بەهەموو سەرنجەكان، بەڵام ئێستا لەبەردەم قۆناغێكی نوێداین و هەموو جیهان دەڵێت دەبێ ژیان لەگەڵ كۆرۆنا بكەین و تازە ژیان ناگەڕێتەوە بۆ سەردەمی پێش بڵاوبوونەوەی كۆرۆنا، واتە دەبێ لەگەڵ كۆرۆنا ژیان و پەروەردە بەردەوام بكەین، ناكرێت پڕۆسەكە لەسەرەمەگدابێت و بەڕێوەنەچێت، چونكە هەمووان دەزانن پڕۆسەكە بەڕێوەنەچێت لێكەوتەكانی چی دەبێت لەسەر كۆمەڵگا چۆن ڕەنگ دەداتەوە، ئێمە پێمان وابوو ئامادەكاری باشتر بكرێت بۆ پڕۆسەی خوێندن و چاومان لەوە بوو بۆچوونی دایك و باوكان و مامۆستایان و لایەنەكانی پەیوەندیدار وەرگیرێت، كە چۆن مامەڵە بكەن لەگەڵ ئەم بابەتە، ڕاستە لێكەوتەخراپەكانی كۆرۆنا ماوە، بەڵام دەبێ ژیان بەردەوام بێت، پڕۆژەكانی ئێمەش بەسوود وەرگرتن بووە لەوڵاتان و بۆچوونی دایك و باوك و مامۆستایان بووە تاوەكو پڕۆسەكە دەست پێبكاتەوە و گفتوگۆش كرا لەئەنجوومەنی وەزارەتی پەروەردە و خوێندنی باڵا، سەرەتا بڕیاربوو تەنها پۆلی 12 لەناو پۆل بخوێنن، بەڵام دوای كۆبوونەوەی تر، بەهۆی پۆلی 1 و 2ی بنەرٍەتی دوو قۆناغی سەرەكی گرنگن بڕیاردرا ئەوانیش لەناو پۆل بن ئەوانەی تریش بە ئەلیكترۆنی.\nخەڵك: خراپیەكان و ئالنگاریەكانی خوێندنی ئەلیكترۆنی چین؟\nعەبدولواحید محەمەد: لەوڵاتانی پێشكەوتووش تائێستا سیستەمی ئەلیكترۆنی نەبۆتە جێگرەوەی هۆڵەكانی خوێندن، ڕاستە كاری پێكراوە و هەیە، بەڵام پێمان وایە ئەو تێبینیانەی هەن لەسەری گفتووگۆی لەسەر بكرێت، سیستەمەكە گرفتی زۆری دێتە بەردەم، هەموو ئەو ڕاستیە دەزانین كۆرۆنا لێكەوتەی خراپی هەبووە، بەڵام ناكرێت بوەستین تا ڤایرۆسەكە كۆتایی دێت، چونكە كۆتایی هاتنی ڤایرۆسەكە دیارنیە، گفتووگۆش كراوە، بەڵام پێویستیش بوو ڕاوێژی زیاتر بكرایە بۆ بڕیارەكان بەتایبەت لەگەڵ دایك و باوكان، چونكە ئەوان لەناو كێشەكاندا بوون، كە منداڵەكانیان لە خوێندنی ساڵی ڕابردوو تووشی چ كێشەیەك بوون، سیستەمی ئەلیكترۆنیش كۆمەڵێك پێداویستی خۆی دەوێت، بۆیە دەبێت بەباشترین شێوە چارەسەر بدۆزینەوە، لەبەر ئەوەی سیستەمی ئەلیكترۆنی ئالنگاری زۆری لێ دەكەوێتەوە شوێن هەیە ئەنتەرنێتی نیە یان گرفتی كارەبا و شارەزایی مامۆستا لەتەكنیكی نوێ سنوردار بێت، توانای كڕینی ئامێریش لای خێزانەكان ئەمەش گرفتێكی ترە، جگە لەوەش خوێندنی ئەلیكترۆنی ئەگەر بەباشی بەڕێوەبچێت تەنها فێركردنە، بەڵام لە قوتابخانە پەروەردە و فێركردنە و لێك جیاناكرێنەوە ، بۆیە فێركردن بەتەنها ئامانجی خۆی ناپێكێت، ئێمە ناڵێین هەمووی بەیەكەوە بكرێتەوە بەڵكو هەنگاو هەنگاو، ئێستاش باشە هەنگاو نراوە، ئەگەر دۆخەكەش باشبوو دەبێ هەنگاوی تریش بنرێت، چونكە خوێندن لەناو هۆڵەكان باشترە نەوەك ئەلیكترۆنی و ساڵی ڕابردووش ئەو پڕۆسەیە سەركەوتوو نەبوو و بڕیاردرا تاقیكردنەوە بكرێت، دەكرێت بەشێوەی گروپ و دەوامی 3ڕۆژ بە 3 ڕۆژ بكرێت، لەهەر ناوچەیەكیش تەشەنەی ڤایرۆسەكە هەبێت دەكرێت تەنها لەم شوێنە دەوام ڕابگیرێت.\nخەڵك- ماوەیەكی زۆرە خوێندكاران لەماڵەوەن، پێتان وایە ئەم ماوە زۆرە گرفتی دروست كردوە؟\nعەبدولواحید محەمەد: مانەوەی خوێندكاران لەماڵەوە تووشی كۆمەڵێك كێشە بوونەتەوە و كاریگەری خراپیشی لەسەر دەروونیان هەبووە، لەزۆربەی ماڵەكانیش مۆبایل هەیە و بەهۆی كاتی بەتاڵی زۆریش منداڵان سەرقاڵی یاری ئەلیكترۆنی و پۆپ جی و تیك تۆك و چەندین بەرنامەی تر، یان چاویان لاواز بووە و مێشكیان هیلاك بووە و خواردن و خەویان لێ تێكچووە، ئەمەش گرفتی بۆ دایك و باوكان دروست كردوە، بۆیە دایك و باوكان دەیانەوێ منداڵەكانیان بگەڕێنەوە ناو قوتابخانە، ئەمە سەرەڕای ئەوەی گرفتی ئەوەی بەشێكی زۆری دایك و باوكان فەرمانبەرن، لەبەر ئەوە پێمان وایە ئەگەر سێ ڕۆژ دەوام بكرێت باشترە لەوەی بەشێوەی ئەلیكترۆنی بێت.\nخەڵك: چ هەوڵێك هەیە بۆ دابینكردنی شایستەی دارایی مامۆستایان؟\nعەبدولواحید محەمەد: زۆر پێداگیریمان كردوە لەگەڵ ئەنجوومەنی وەزیران و وەزارەت، بەمەش ناوەستین بەڵكو كێشەكانی مامۆستایان دەگەیەنین بەڕێكخراوە نێودەوڵەتیەكان و لەسەر حكومەتیش واجبە ژیانی مامۆستا دابین بكات، چونكە پەروەردە پڕۆسەیەكی بونیادیە و داهاتووی كۆمەڵگای لەسەر بونیاد دەنرێت و مامۆستاش سەركردەی پڕۆسەیەكەیە، بۆیە پەروەردەی باش نەوەی باش بەرهەم دەهێنێت و پەروەردەی باشیش بەمامۆستایی لەخەم ڕەخساو دەبێت، لەسەر حكومەت پێویستە مووچەكان لەكاتی خۆی دابین بكات بەدڵنیایی پڕۆسەكە بەباشی بەڕێوەدەچێت سەرەڕای بوونی مەترسیەكانی كۆرۆنا مامۆستایان ئامادەی ئەو ئەركەن بەڵام بەپێچەوانەوە پڕۆسەكە بەباشی بەڕێوەناچێت.\n2020/09/09 - 10:43 AM\nلەم چاوپێكەوتنەدا د.هێرش سه‌ید سه‌لیم جێگری به‌ڕێوه‌به‌ری گشتی به‌ڕێوه‌به‌رایه‌تی گشتی ته‌ندروستی سلێمانی سه‌باره‌ت به دۆخی كۆرۆنا ده‌ڵێت: بارودۆخی كۆرۆنا لە سلێمانی جێگیرە، بەڵام سەقامگیر نییە، چونكە ژمارەی مردن بە پەتاكە زیادیكردووە. سه‌باره‌ت به‌ئاساییكردنه‌وه‌ی ده‌وامی فه‌رمانبه‌رانیش د.هێرش ده‌ڵێت: “ئه‌م بڕیاره‌ی كه ده‌ركراوه بۆ بارودۆخی ئێستا شتێكی عه‌مه‌لی نییه، مه‌نتقیش نییه، به‌م هه‌موو بارودۆخه سه‌خته‌ی كه‌ته‌ندروستی تێدایه به سواڵ و سه‌ده‌قه پزیشك و كارمه‌ندمان هێناوه‌ته‌وه سه‌ر ده‌وام، ده‌كرێت ده‌وام به‌شێوه‌ی نۆره بێت”.\n“ئێستا ئێمه له‌سه‌ر هێڵێكی ئاسۆیی ڕێكداین كه ده‌توانم بڵێم بارودۆخه‌كه جێگیره به‌ڵام سه‌قامگیر نییه ”\nله‌سه‌ره‌تای وتووێژه‌كه‌دا جێگری به‌ڕێوه‌به‌ری گشتی به‌ڕێوه‌به‌رایه‌تی ته‌ندوستی سلێمانی سه‌باره‌ت به دۆخی سلێمانی له‌ڕووی ژماره‌ی تووشبووانی كۆرۆناوه ده‌ڵێت” ئێمه پێشتر ڕامانگه‌یاندبوو بارودۆخی ته‌ندروستی له سلێمانی جێگیره، وه ئێستاش ده‌توانم هه‌روا بڵێم بارودۆخی ته‌ندروستی سه‌باره‌ت به‌كۆرۆنا له سلێمانی جێگیره. ڕاسته ناوبه‌ناو ڕۆژی وا هه‌یه له هه‌فته‌یه‌كدا ئاماره‌كان به‌رز ده‌بنه‌وه ئاماری تووشبوون و ئاماری گیانله‌ده‌ستدان به‌ڵام وه‌كو ڕێژه‌ی تووشبوون ئێستا ئێمه له‌سه‌ر هێڵێكی ئاسۆیی ڕێكداین كه ده‌توانم بڵێم بارودۆخه‌كه جێگیره به‌ڵام سه‌قامگیر نییه.”\n” له‌م چه‌ند ڕۆژه‌ی پێشوودا ژماره‌ی گیانله‌ده‌ستدان به‌كۆرۆنا زیادی كردووه “\nد.هێرش سه‌ید سه‌لیم ئه‌وه‌شی وت” ئه‌وه‌ی كه جێگه‌ی نیگه‌رانییه له‌م چه‌ند ڕۆژه‌ی پێشوودا ژماره‌ی گیانله‌ده‌ستدان به‌كۆرۆنا زیادیكردووه هه‌ڵبه‌ته ئێمه به‌دواداچوون بۆ هۆكاره‌كه‌ی ده‌كه‌ین ئایا خۆی به‌ڕێكه‌وت ده‌ركه‌وتووه كه ژماره‌كان له‌ڕۆژێكدا دوو هێنده زیادی كردبێت یاخود هۆكاریتر هه‌یه بۆیه ئێمه ئێستا سه‌رقاڵی ئه‌وه‌ین لێكۆڵینه‌وه له زیادبوونی ئاماری گیانله‌ده‌ستدان بكه‌ین به‌ڵام به‌شێوه‌یه‌كی گشتی ده‌توانم بڵێم كه سلێمانی ئه‌وه نییه كه بڵێن نه‌خۆشخانه‌كانی جێگه‌ی نه‌ماوه به‌پێچه‌وانه‌وه ئێمه له كۆی گشتی نزیكه‌ی 380 قه‌ره‌وێڵه‌ی نه‌خۆشی كۆرۆنا ئه‌وه‌ی كه ئێستا هه‌مانه له 180 تێنه‌په‌ڕیووه كه پڕبۆته‌وه واته‌ی نیوه‌ی له نیوه‌ی نه‌خۆشخانه‌كانمان پڕن ئه‌وه‌ی ده‌وترێت له‌وانه‌یه له ڕاگه‌یاندنی نافه‌رمیه‌وه بڵاوبكرێته‌وه، ئه‌و ئامارانه‌ی كه ئێمه بڵاویده‌كه‌ینه‌وه خۆمان لێی به‌رپرسین له ڕاست و دروستی ئه‌و ئامارانه‌ی كه ڕای ده‌گه‌یه‌نیین.”\n” به‌م هه‌موو بارودۆخه سه‌خته‌ی كه‌ته‌ندروستی تێدایه به سواڵ و سه‌ده‌قه پزیشك و كارمه‌ندمان هێناوه‌ته‌وه سه‌ر ده‌وام كردن ئه‌گینا ماوه‌ی پێشوو هه‌موویان له مانگرتندا بوون “\nده‌رباره‌ی بڕیاری ئاساییكردنه‌وه‌ی ده‌وامی فه‌رمانگه‌كان، جێگری به‌ڕێوه‌به‌ری گشتی به‌ڕێوه‌به‌رایه‌تی ته‌ندروستی سلێمانی ده‌ڵێت” ئه‌م بڕیاره‌ی كه ده‌ركراوه بۆ بارودۆخی ئێستا شتێكی “عه‌مه‌لی نییه، مه‌نتقیش نییه “كه له ئێستادا بتوانرێت ده‌وام به‌و شێوه خه‌ستیه زیاد بكرێت، ده‌بێت له‌ژێر ڕێكار و هۆكاری خۆپارێزی چڕ و پڕدا بتوانرێت قه‌ڕه‌باڵغی ته‌واو دروست بكه‌یته‌وه و ده‌وام پڕبكرێته‌وه به‌ڵام ئه‌وه‌ش پێویستی به‌وه ده‌بێت كه حكومه‌ت ده‌بێت پابه‌ندبێت به‌دابینكردنی هه‌موو ئه‌و پێداویستیه خۆپارێزیییانه ئینجا ده‌توانێت ده‌وامه‌كان به‌و شێوه‌یه لێبكاته‌وه ئه‌مه له‌ڕووی مه‌سه‌له‌ی خۆپارێزییه‌وه، له‌ڕووی بابه‌تی مووچه و ده‌رماڵه و شایسته‌ی دارایی كارمه‌ند و فه‌رمانبه‌رانی حكومه‌تی هه‌رێم ئه‌وه‌یه كه حكومه‌ت ئه‌رك بخاته سه‌ر ئه‌ستۆی كارمه‌ند و فه‌رمانبه‌ران به‌ڵام له هه‌ماندا كاتدا مافه‌كانیان پێنه‌دراوه، له‌به‌رئه‌وه تۆزێك قورسه بتوانیین ئێمه خه‌ڵك ناچار بكه‌ین به‌م هه‌موو بارودۆخه سه‌خته‌ی كه‌ته‌ندروستی تێدایه به سواڵ و سه‌ده‌قه پزیشك و كارمه‌ندمان هێناوه‌ته‌وه سه‌ر ده‌وام كردن ئه‌گه‌رنا ماوه‌ی پێشوو هه‌موویان له مانگرتندا بوون، وه ئێستاش ئاماده‌یی ئه‌وه‌یان تێدایه كه له هه‌ر بارودۆخێكی سه‌ختردا دیسانه‌وه ده‌ست بكه‌نه‌وه به مانگرتن ، هیوادارین بڕیارێك به‌جێ بێت كه قابیلی ئه‌وه بێت كه جێبه‌جێبكرێت نه‌ك بڕیارێك بێت كاردانه‌وه‌ی خراپتری لێبكه‌وێته‌وه یاخود بێته هۆی ئه‌وه‌ی كه كارمه‌ندان و فه‌رمانبه‌ران بچنه‌وه به گژ بڕیاره‌كانی حكومه‌تدا.”\n” ده‌كرێت ده‌وام به‌شێوه‌ی نۆره بێت ، به‌شێوه‌یه‌ك بێت كه ئیش و كاری هاوڵاتیانیش بڕوات په‌كنه‌كه‌وێت به‌ڵام له هه‌مانكاتدا هۆكاری خۆپارێزی و مه‌سه‌له‌ی ته‌شه‌نه‌سه‌ندی ڤایڕه‌سی كۆرۆنا به‌هه‌ند وه‌ربگیرێت و حكومه‌تیش ده‌ستكراوه بێت له دابینكردنی پێداویستی و پێدانی مووچه.”د.هێرش سه‌ید سه‌لیم وایوت”\nهه‌روه‌ها ئه‌وه‌شی ڕاگه‌یاند” ئه‌م بڕیاردانه بڕیارێكی گشتگیره یان فره لایه‌نه كه ئێمه به‌ته‌نها ته‌ندروستین، وه‌كو وتم به‌گرتنه‌به‌ری ڕێكاره‌كان ده‌توانرێت له‌زۆر شوێن ده‌وام ده‌ست پێبكاته‌وه به‌ڵام به‌ڕاستی ئێمه گره‌نتی ئه‌وه ناده‌ین ئایا جێبه‌جێده‌كرێت یان ناكرێت له‌به‌رئه‌وه ده‌بێت به‌دواداچوون و لێپێچینه‌وه‌ش هه‌بێت و ڕێ و شوێن بگیرێته‌به‌ر له‌به‌رامبه‌ر ئه‌وانه‌ی كه‌بڕیاری ته‌ندروستی جێبه‌جێناكه‌ن. ”\n“شه‌ڕێكی گه‌وره‌مان به‌ماسك كردووه له‌گه‌ڵ كۆرۆنا “\nد.هێرش ئاماژه‌ی به‌ڕێ و شوێنه‌كانیان دژ به‌كۆرۆنا له‌سلێمانی كرد و ده‌ڵێت” ئێمه له سلێمانی له كۆنگره‌یه‌كی ڕۆژنامه‌نوسیدا هه‌ڵمه‌تی بڵاوكردنه‌وه‌ی هۆشیاری خۆپارێزی تاك-مان یان پیاده‌كردنی مه‌سه‌له‌ی پۆشینی ماسك له سلێمانی ڕاگه‌یاند كه ئه‌م هه‌ڵمه‌ته چه‌ند ڕۆژێك ده‌خایه‌نێت 60 تیم له‌سنوری پارێزگای سلێمانی دابینكراوه بۆ ئه‌وه‌ی بتوانن هۆشیاری تاك به‌سه‌ر هاوڵاتیاندا بڵاوبكه‌نه‌وه به‌پێدانی پروشه‌ر و ماسك بۆ ئه‌وه‌ی بتوانن له شوێنی گشتیه‌كان و زۆربه‌ی شوێنه‌كاندا خه‌ڵك ماسك بپۆشێت ، ئه‌مه ئه‌و ڕێوشوێنانه‌یه كه ئێمه مه‌سه‌له‌ی ماسك وه‌كو چه‌كێكی كاریگه‌ر به‌رامبه‌ر كۆرۆنا به‌كارده‌هێنین چونكه هه‌موو ڕێكاره خۆپارێزییه ته‌ندروستیه‌كانی تر كه له‌پێشتردا گیراوه‌ته‌به‌ر هیچیان وه‌كو مه‌سه‌له‌ی به‌كارهێنانی ماسك كاریگه‌ری نه‌بووه بۆیه ئێمه ئێستاش له‌گه‌ڵ كردنه‌وه‌ی ده‌وام یاخود ڕێكردنه‌وه‌ی ده‌وامی فه‌رمانبه‌ر و كارمه‌ندان تاكه هۆكاره كه ئێمه وه‌كو به‌ڕێوه‌به‌رایه‌تی گشتی ته‌ندروستی به‌باشی بزانیین به‌كارهێنانی ماسكه كه ده‌توانم بڵێم شه‌ڕێكی گه‌وره‌مان پێكردووه له‌گه‌ڵ كۆرۆنایه، ڕێكاره‌كانی تریش ئه‌وه‌ی كه ئێمه تێبینیمان كردووه له‌هه‌موو دنیادا قه‌ده‌غه‌ی هاتوچۆ نه‌ماوه كه هیچ كاریگه‌ریه‌كی ئه‌وتۆی نه‌بووه، ئێستا هه‌موو وڵاتانی تر پیاده‌ی پۆشینی ماسك ده‌كه‌ن له‌لایه‌ن هاوڵاتیانی خۆیانه‌وه به‌تایبه‌تی له شوێنه گشتی یه‌كاندا.”\n“به‌هیچ شێوه‌یه‌ك به‌نیازی قه‌ده‌غه‌ی هاتوچۆنین به‌ڵام هه‌وڵده‌ده‌ین ڕێكاره‌كان له‌وه‌رزی پایز و وه‌رزی په‌تاكانی تردا تۆزێك توندتر بكه‌ینه‌وه “\nسه‌باره‌ت به‌پێشبینییان بۆ هاتنی وه‌رزی پایز و ته‌شه‌سه‌ندنه‌وه‌ی كۆرۆنا هاوكاتی ئه‌نفلۆزاكانی تر؟ د.هێرش سه‌ید سه‌لیم ده‌ڵێت ” وه‌كو خۆمان به‌ڕاستی ئێمه تا ئێستاش به‌رچاو ڕوون نیین له‌مه‌سه‌له‌ی ته‌شه‌نه‌سه‌ندنه‌وه یاخود سه‌رهه‌ڵدانه‌وه‌ی ڤایڕه‌سی كۆرۆنا له‌گه‌ڵ هاتنی وه‌رزی پایز و سه‌رما، “خوانه‌خواسته ” ئه‌گه‌ر ئه‌مه ڕووبدات ده‌بێت ڕێكاره‌كان تۆزێك توندتربكرێنه‌وه، ده‌بێت بابه‌تی پاراستنی ماوه‌ی نێوان دوو كه‌س خه‌ڵكی جێبه‌جێی بكات له‌به‌ر ئه‌وه ڕێكاره‌كانی ئێمه دیارن، ئێمه ڕێنماییه‌كانیشمان زۆر زۆر ڕوون و ئاشكرایه. ”\nهه‌روه‌ها ئه‌وه‌شی ڕاگه‌یاند ” هاتنی وه‌رزی پایز یه‌كسانه به‌هاتنی كۆمه‌ڵێك په‌تای وه‌رزی تر، له‌به‌رئه‌وه نیشانه‌ی ئه‌م كۆمه‌ڵه په‌تایانه كه له‌وه‌رزی پایزدا هه‌ن له یه‌كه‌وه نزیكن كه ئه‌مانه سه‌رلێشێوانێك دروست ده‌كات، بۆیه هه‌وڵده‌ده‌ین ڕێكاره‌كان له‌وه‌رزی پایز و وه‌رزی په‌تاكانی تردا تۆزێك توندتر بكه‌ینه‌وه و ڕێنمایی زیاتر بده‌ین به هاوڵاتیان. ”\nله‌وه‌ڵامی ئه‌و پرسیاره‌ی به‌نیازن قه‌ده‌غه‌ی هاتوچۆی گشتی ڕابگه‌یه‌ننه‌وه، د.هێرش سه‌ید سه‌لیم ده‌ڵێت” نه‌خێر به‌هیچ شێوه‌یه‌ك تازه ئێمه به‌كارهێنانی مادده پاكه‌ره‌وه‌كان بۆ ڕووه‌كان ئه‌مانه‌ش له ڕێنماییه‌كانی WHO دا زۆر باسی ناكرێت و زیاتر بابه‌تی ئه‌م ماسكه بووه به چه‌كێكی باش و كاریگه‌ر له ڕووبه‌ڕووبوونه‌وه‌ی كۆرۆنادا.”\nجیهان6 رۆژ پێش ئێستا\nخەڵك – بەشی هەواڵ فڕۆكە جەنگییەكانی هاوپەیمانان بۆردوومانی چەند بنكەیەكی داعشیان لە سنووری شارۆچكەی مەخمور كرد و چوار تیرۆریستی داعشیان...\nخەڵك – یەحیا حبیب ئەمڕۆ دووشەممە، لە شارەدێی وارماوای سەر بە شارەزوور، هاووڵاتییەك وەك ئامادەكاری بۆ وەرزی بارانبارین، ئیزوگام لە...


کورتە وەڵام! بۆ پێشنیاری پارتێکی کوردیی نەتەوەیی و نیشتمانی.\n- ٤٢ -\nزۆرمان نوسیوە لەسەر لایەنە خراپەکانی سیستمی پارتایەتی بۆدۆخی کوردستان. لەوانە: (کوردایەتی نەک پارتایەتی) کە لە ژمارە ٢ی رۆژی ٧/٤/٢٠٠٢ی رۆژنامەی هاوبیردا بڵاومانکردۆتەوە. پێشترو پاشتریش، دەیان راگەیاندنو وتاریتر لەلایەن هاوبیرانەوە، بەتایبەتی راگەیاندنەکانی هاوبیرانی کوردایەتیو زنجیرە نوسینەکانی بەڕێز پشکۆ ئەمین، سەرەڕای کۆمێنتەکانی هاوڕێیانی خۆشەویست، کە هەمویان جێگە پەسنی خوێنەرەوانی بەڕێزبون. بەڵام هەر قسەی روت بەسنیە، دۆم بەدانیشتن ماڵی وێرانە. ئەوەتا ئیسرائیل لەبنکە ئەتۆمییەکەی نەتەنزی ئێران ئەدا، ئێرانیش فڕۆکەخانەی هەولێر بۆردومانئەکا. ئەمریکا کوشتارەکەی ئەرمەن بەجینۆساید ئەژمارئەکا، تورکیا چیاکانی باشوری کوردستان وێرانئەکاو گوندەکانمان سەرگەردان. سوریا لەگیانەڵادایە، لەقامیشلۆ شەڕ بەهەسەدە ئەفرۆشێ. ئیراکیش بەدەس دائشو مائشەوە داماوە، کەچی تابێ گوڕی زیاتر بەشاڵاوی بەئەرەبکردن ئەدا لەشارەکانی کوردستانا. هەرکاتیش گۆشتەکەی جارانی گرتەوە، گورزی گرانترمان لێئەوەشێنێ. دەسەڵاتی هەرێمیش، بەرامبەر ئەو هەمو نەهامەتییانە، دەوری تەماشاکەر ئەبینێ!\nلەئەڵقەی ٤١ ی کورتە وەڵامەکانمانا، بەرەوڕوی پێشنیارێکی برای بەڕێزمان کاکە ئەلی ئەهمەد هەمزە بوینەوە کە پێیوایە چارەسەر لەپارتێکی دڵسۆزی نیشتمانیدایە کە لەرۆشنبیرو گەنجی ئازاو رەنجدەرو چەوساوەو کاسبکاران پێكبێ تا رێگری لەزوڵمو نائەدالەتی بکات.\nلەگەڵ رێزو سوپاسمان بۆ کاکە هەمزە، ئەڵێین: سیستمی پارتایەتی، بەهەمو جۆرەکانییەوە، تەنانەت نەتەوەییو نیشتمانیش، بۆدۆخی کوردستانی دابەشکراو و کوردی کۆیلەکراو، دەسناداتو کاروانی خەباتی نەتەوییمان ناگەیەنێتە ئەنجام.\nپارت (حیزب) لەوڵاتانی دواکەوتودا، بەهەمو جۆرەکانییەوە، لەرابوردو و لەئێستەشدا، بەپارەی زۆر ئەچێبەڕێوە. پارەی زۆریش بۆئەومەبەستە، بەڕێگەی رەوا دەسناکەوێ. پارەیەکی وا کە پارتێکی گەورەی پێبەڕێوەببرێ، یا بەدزیو گەندەڵی، یا بەنۆکەری بۆداگیرکەرانی کوردستان دەستەبەرئەبێ.\nئەزمونی شازدەساڵەی کاژیک ١٩٥٩ تا ١٩٧٥ و ئەزمونی هەڤدەساڵەی پاسۆک ١٩٧٦ تا ١٩٩٣ ئەو راستییەی سەلمان کە تاکی کورد (سا هۆ هەرچیبێ) وەک پێویست شوێن پارتێکی بێ پارەو بێ سامان ناکەوێ. ئەم راستییە لەهەڵبژاردنە گشتییەکەی ١٩٩٢دا بەڕونی دەرکەوت کە لیستە هاوبەشەکەی پاسۆک و حسک، کەمتر لە ٣% دەنگیان هێنا! بەوەش نەبونە خاوەنی هیچ کورسییەک لەپەرلەمان، چونکە کەمترین رێژە ٧%بو. ئێستەش ژینگەی کوردستان، لەهەر چوارپارچەکەی، هەمان تاسو گەرماوە! تەنانەت لەباکوریش زۆرینەی کورد لەهەڵبژاردنە گشتییەکانا دەنگیان بە ئاک پارتی داوە!. لەبەرئەوە، ئەگەر بەتەمابین لەڕێگەی سیستمی پارتییەوە بگەینە ئامانجە نەتەوەییەکانمان، ئەبێ بڵێین شیردابۆداپیر!!\nلەکوردستانا، فرەپارتی لەنیوەی یەکەمی چەرخی بیستەما سەریهەڵدا بەبێئەوەی زەمینەی دیموکراسی، بونی هەبوبێ یا هەبێ!. پێشئەوەش، فرە میرنشینی هەبو کە ئەویش جۆرێبوە لەفرەپارتیو هەردوکیان بەزیان شکاونەتەوە بەسەر کوردا. هەنێ جاریش داگیرکەرانی کوردستان دەسیانهەبوە، یا هاندەربون، لەدروستکردنیانا بەمەبەستی کەرتوپەرتکردنی نەتەوەی کوردو بەگژیەکتراکردنیان. شەڕی خۆبەخۆی میرنشینیەکانو شەڕی نێوان پارتەکان، بەڵگەی ئەم راستییەن. ئێستەش فرەپارتی رێگرە لەڕێی یەکێتیی کوردا. رێگرە لەڕێی چاکسازیا لەهەرێمی کوردستانو لەڕێی سەربەخۆییشمانا. هەروەها فرەپارتی لەکوردستانا، سەرچاوەی هەمو گەندەڵییەکانە. هەر فرەپارتیش وایکردوە کە دەسەڵاتی هەرێم نەتوانێ بەرەوڕوی دەسدرێژییەکانی تارانو ئەنکەرەو بەغداد بێتەوە، چونکە هەر پارتەو وابەستەی لایەکیانە.\nدوای ئەو هەمو راستییە تاڵانە، ئیتر نەتەوەی کورد پێویستیی بەکۆتایهێنانی سیستمی فرەپارتییە. بەسەرنجێک لەمێژو، ئەبینین زوربەی نەتەوە کۆیلەکراوەکانی هاوشێوەی کورد، ئەگەر بۆبەرژەوەندیی زلهێزێک نەبوبنە خاوەنی قەوارەیەکی سیاسی، ئەوا لەڕێگەی ڕێکخستنێکی سەربازیی نهێنیی نەتەوەییەوە بەسەرکردایەتی قارەمانێکی جەربەزەو هوشیار، رزگاریانبوە دوایئەوەی لەئاستی ناوخۆدا لەباڵی ناپاکو گەندەڵکاریانداوەو لەئاستی دەرەوەش ئارامییان لەماڵی داگیرکەردا نەهێشتوە تا ناچارکراون دەس لەداگیرکاری هەڵگرن. دیارە هەر نەتەوەو بەپێی بارودۆخی خۆی کارەکەی گونجاندوەو ئەنجامیداوە بەبێ پێویستی بە وزەی بەشەریی زۆرو بەپارەو سامانی زۆر. بۆکارێکی ئاوا، چونیەتی گرنگە، نەک چەندێتی.\nئەوە بەگشتی بۆنەتەوە دیلەکان. بۆهەڵکەوتەی ئێستەی هەرێمی کوردستان کە بەدەس گەندەڵیو متبونەوە ئەناڵێنێو لەژێر مەترسیدایە، یەکبونی هەمو پارتەکان لەیەک رێکخراوی سیاسیی سەربازیدا لەپێناوی خۆڕاگریو رزگاریو نەهێشتنی گەندەڵیدا، پێویستییەکی هەنوکەییە. ئەگەر نا، ئەوا ئەرکی جەماوەری ناپارتی (مستقل)ی نیشتمانیو نەتەوەییە، لەبریی بۆڵەو رەخنە، بازد بدا بۆمەیدانی کارو بەلیستێکی سەربەخۆ، کە پارەیەکی زۆری ناوێ، بەشداریی هەڵبژاردنی گشتیی داهاتوی هەرێمبکا، بەناوێکی وەک (لیستی جەماوەری ناپارتی) بۆ سێ مەبەست:\nیەکەم: جەماوەری ناپارتی زیاتر لە ٦٥%ی خەڵکی کوردستان پێکئەهێنن، مافی خۆیانە دەنگیان لەپەرلەمانا هەبێ، هیچ پارتێک نوێنەری ئەواننیە. با دەنگیان لەپەرلەمانا بەرزبێتەوە بەرامبەر ناپاکیو گەندەڵیو بۆ هەڵوێستوەرگرتن دژی نەیارانی نەتەوەکەمان.\nدوەم: تا بزانرێ لەچاو هەڵبژاردنەکەی ١٩٩٢دا، هوشیاریی نەتەوەیی لەماوی ٣٠ ساڵی رابوردودا چۆتە چ ئاستێک؟\nسێیەم: ئەشێ لەم هەوڵەوە، رۆژی قارەمانێکی فریادڕەس لەئاسۆوە هەڵبێ.\nبەهیوام هاوڕێیانو هاوبیرانو کاکە ئەلی هەمزەش، وەڵامو باری سەرنجیان هەبێ.\nکورتە وەڵام - ٤٢ -: www.emrro.com/kurtewelam41.htm\nکورتە وەڵام - ٤٠ -: www.emrro.com/kurtewelam40.htm\nکورتە وەڵام - (٣٣ - ٣٩) -: www.emrro.com/kurtewelam33ta39.htm\nکورتە وەڵام - ٣٢ -: www.emrro.com/kurtewelam32.htm\nکورتە وەڵام - ٢١ -: www.emrro.com/kurtewelam31.htm


هەمەڕەنگ :: 13/01/2020 :: 3039 جار بینراوە\nهەمەڕەنگ :: 3 رۆژ پێش ئێستا\nچیتر کات بە فیرۆ مەدە و هەموو تواناکانت بخەرە گەڕ تاکو دەگەیت بەو ئامانجەی بۆ خۆتت دیاری کردووە، سەبارەت بە لایەنی سۆزداری رەنگە پەیوەندی هاوڕێیەتی نێوان خۆت و کەسێکی نزیکت بگۆڕێت بۆ خۆشەویستی.\nلە شوێنی کارەکەت رۆڵێکی گرنگت هەیە و هەوڵدەدەیت پارێزگاری لەهەمان ئاستت بکەیت بەهۆیەوە زیاتر دەچیتە پێشەوە، سەبارەت بە لایەنی سۆزداری وادیارە پەیوەندیەکی ئاڵۆزت لەگەڵ خۆشەویستەکەت هەیە و پێویستە زیاتر گرنگی بە مەسەلەکە بدەیت.\nئەمڕۆ لە شوێنی کارەکەت کاتێکی خۆش بەسەر دەبەیت و تەنانەت ئەو کارەی بێزاری کردبوویت بە ئاسانی جێبەجێ دەبێت، سەبارەت بە لایەنی سۆزداری چیتر وازبێنە لە هەڵسەنگاندن و لێکدانەوەی پەیوەندیەکانی پێشووت و کات بۆ خۆت تەرخان بکە و پشوو وەربگرە.\nلەپێناو بەرژەوەندی خۆتدا پێویستە زیاتر ئاگادار بیت، لەبەر ئەوەی ئەو کەسانەی پسپۆر دیارن هەڵەیەک دەکەن رەنگە بەهۆیەوە کێشەیەکی گەورەت بۆ دروست بێت، سەبارەت بە لایەنی سۆزداری ماوەیەکی دوور و درێژە خۆشەویستەکەت پشتگوی خستووە ئەمەش زیان بە پەیوەندیەکەتان دەگەیەنێت، هەربۆیە هەوڵبدە باشتر مامەڵەی لەگەڵ بکەیت.\nپێویستە ئاگاداری خەرجییەکانت بیت، چونکە ماوەی پێشوو بڕێکی زۆر پارەت سەرف کردووە، سەبارەت بە لایەنی سۆزداری ژیانێکی جەنجاڵت هەیە بەڵام ئەمڕۆ هەلی ئەوەت بۆ دەڕەخسێت پشوو بدەیت هەربۆیە لەگەڵ خۆشەویستەکەتدا بەسەری بەرە.\nلە میانەی گفتوگۆ لەگەڵ بەڕێوەبەرەکەت بیرۆکەی پرۆژەیەکی نوێ دادەڕێژن ئەمەش وادەکات زیاتر بەرەوپێشەوە بچیت، سەبارەت بە لایەنی سۆزداری پەیوەندی نێوان خۆت و خۆشەویستەکەت لاوازبووە چونکە فشاری کارت لەسەرە.\nهەلی کارێکی دەگمەن دێتە پێشەوە و دەرگای نوێ لەبەردەمتدا دەکاتەوە، کاتی ئەوە هاتووە گۆڕانکاری لە ژیانتدا بکەیت، سەبارەت بە لایەنی سۆزداری بەهۆی رابوردووی خۆشەویستەکەتەوە گومان لە خۆشەویستەکەت دەکەیت، هەرچەندە کاتێکی زۆرت دەوێت تاکو بەسەر ئەم هەستەدا سەردەکەویت بەڵام پەیوەندیەکەتان سەرکەوتوو دەبێت.\nتۆ ئارەزوو بە کارەکەت دەکەیت و زۆر باشیت تێیدا هەربۆیە کاریگەر مەبە بە قسەی خەڵکی و لە توڕەییدا هیچ بڕیارێکی خێرا مەدە، سەبارەت بە لایەنی سۆزداری هەندێ زانیاری دەبیستیت یارمەتیت دەدات باشتر لە خۆشەویستەکەت تێ بگەیت و بەهۆیەوە پەیوەندیەکەی نێوانتان باشتر دەبێت.\nتۆ هەمیشە رۆڵێکی کاریگەرت هەبووە لە شوێنی کارەکەت و هاوکارانت و بەڕێوەبەرەکەت پاڵپشتیت دەکەن، سەبارەت بە لایەنی سۆزداری متمانە بە خۆت پەیدا دەکەیت و سنورێک بۆ مامەڵە خراپەکەی خۆشەویستەکەت دادەنێیت.\nئەمڕۆ بەختەوەریت و رەنگە وەڵامت بۆ بێتەوە لەو شوێنەی پێشتر هەوڵتداوە کاری لێ بکەیت، سەبارەت بە لایەنی سۆزداری پاش ماوەیەکی دوور و درێژ لە یەکدابران کاتێکی خۆش لەگەڵ خۆشەویستەکەت بەسەر دەبەیت.\nیەکێک لە هاوکارەکانت بە بیرۆکەیەکی نوێ قایل دەکەیت و پێکەوە هەوڵ بۆ بەدەست هێنانی دەدەن، بەڵام رووبەرووی چەند کۆسپێک دەبنەوە کۆتایی بە هەوڵەکەتان دەهێنێت، سەبارەت بە لایەنی سۆزدای بەهۆی کێشەکانی ماوەی پێشوو هەستەکانت بەرامبەر خۆشەویستەکەت گۆڕاوە، بەڵام باش بیربکەرەوە و هەستەکانت تاقی بکەرەوە پێش ئەوەی هەر بڕیارێک بدەیت.\nئەمڕۆ هەلێکی گونجاوە بۆ وەبەرهێنان لە بواری پشکدا و ئەنجامێکی باشت دەبێت، سەبارەت بە لایەنی سۆزدای سەرقاڵ دەبیت بە ئەرکەکانت و پەیوەندی لەگەڵ خۆشەویستە کۆنەکەتدا دروست دەکەیتەوە.